Σ.Φ.Κ. Πιερικός (ποδόσφαιρο)

Ο **Σύνδεσμος Φιλάθλων Κατερίνης ο Πιερικός** είναι ελληνικό αθλητικό σωματείο είναι το οποίο εδρεύει στην Κατερίνη. Το έμβλημα του είναι ο Φοίνικας, το μυθολογικό πτηνό που αναγεννιέται από τις στάχτες του. Τα επίσημα χρώματά του είναι το λευκό, το μοναδικό χρώμα που αναγράφεται στο καταστατικό του.

Από το αγωνιστική περίοδο 2022–2023 το τμήμα ποδοσφαίρου του Σ.Φ.Κ. Πιερικού αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας. Χρησιμοποιεί ως αγωνιστική έδρα το Α΄ Δ.Α.Κ. Κατερίνης (πρώην Εθνικό Στάδιο Κατερίνης) όπου αγωνίζεται από το 1964 μέχρι και σήμερα και αποτελεί παραδοσιακή του έδρα και έχει χωρητικότητα 4.995 θέσεων.

Με την θέσπιση του επαγγελματισμού το 1979 έγινε ημί-επαγγελματική ομάδα παίζοντας στη Β΄ Εθνική, ενώ το 1984 μετατράπηκε σε ποδοσφαιρική ανώνυμη εταιρεία (Π.Α.Ε.) καθώς προβιβάστηκε εκ νέου στην Α΄ Εθνική.

Ο Πιερικός αποτελεί την πλέον επιτυχημένη ομάδα στην ιστορία του Νομού Πιερίας, αλλά και μία με σημαντική πορεία στον χώρο του ελληνικού ποδοσφαίρου.

## Η Ιστορία του Συλλόγου
### Ο πρώτος Πιερικός του 1930
Ο πρώτος Πιερικός, ιδρύθηκε το 1930, αυτοδιαλύθηκε όμως πολύ γρήγορα επειδή τότε μεσουρανούσε ο Μέγας Αλέξανδρος. Δεν είχε καμία σχέση με τον Σ.Φ.Κ. Πιερικός, αφού προϋπήρχε 30 χρόνια νωρίτερα και ήταν μια ομάδα που απλώς έφερε αυτό το όνομα.

### Η ιδέα και η ίδρυση του Σ.Φ.Κ. Πιερικός το 1961
Ο **Σύνδεσμος Φιλάθλων Κατερίνης Πιερικός** ιδρύθηκε στις 11 Απριλίου 1961 έπειτα από τη συγχώνευση των ομάδων Α.Γ.Σ. Μέγας Αλέξανδρος Κατερίνης και Γ.Α.Σ. Όλυμπος Κατερίνης και μέσα στην ίδια χρονιά η ομάδα της Κατερίνης κατάφερε να κερδίσει την άνοδο στην Α΄ Εθνική κατηγορία.

Το 1959 υπήρχαν δύο μεγάλες ομάδες στην Κατερίνη, ο Μέγας Αλέξανδρος και ο Όλυμπος. Μεταξύ των δυο υπήρχαν μεγάλες αντιπαλότητες, τσακωμοί και πολλά επεισόδια. Την χρονιά αυτή ξεκινάει το πρώτο πρωτάθλημα Εθνικής Κατηγορίας της Α' Εθνικής και ανάμεσα στις 16 ομάδες, στην πρεμιέρα του θεσμού o Μέγας Αλέξανδρος, χωρίς τύχη την πρώτη κιόλας χρονιά, υποβιβάζεται.

Ο Δεύτερος εκπρόσωπος της ποδοσφαιρικής Κατερίνης ο Όλυμπος, με αξιώσεις προσπαθεί να μιμηθεί τον συμπολίτη του αλλά χωρίς επιτυχία και χάνει το εισιτήριο της ανόδου στην Α' Εθνική από τον Θερμαϊκό Θεσσαλονίκης, επάνω στο νήμα.

Ο υποβιβασμός του Μέγα Αλέξανδρου και η αποτυχία ανόδου του Όλυμπου, οδηγούν τους «ψυχραιμότερους» σε μία επαναστατική για την εποχή σκέψη, την Συνένωση. Και θεωρείται επαναστατική αυτή τη σκέψη επειδή ανάμεσα στα δύο Σωματεία υπήρχε ένα 
άσβεστο ποδοσφαιρικό μίσος.

### Η συγχώνευση
Τη σεζόν 1960-1961 Μέγας Αλέξανδρος και Όλυμπος αποτυγχάνουν εκ νέου να ανέβουν στην Α' Εθνική καθώς καταλαμβάνουν την 3η και 4η θέση αντίστοιχα, στον Κεντρικό όμιλο της Β' Εθνικής.

Η νέα κατάσταση με την δημιουργία της Α' Εθνικής, άλλαζε την ροή των πραγμάτων. Δεν υπήρχαν περιθώρια εγωισμών και παρόμοιων άλλων συναισθημάτων. Η σύσταση ενός ισχυρού ποδοσφαιρικού εκπροσώπου, από το θαυμάσιο έμψυχο υλικό των δύο ομάδων, ήταν η απαίτηση των καιρών.

Η σκέψη της συνένωσης άρχισε να ωριμάζει μιας και άλλα σωματεία της επαρχίας είχαν ακολουθήσει αυτή την οδό λόγω οικονομικών και άλλων προβλημάτων. Υπήρχαν βέβαια οι αντιδράσεις. Οι σκληροί λιγόστευαν. Η δημιουργία μιας πανίσχυρης ομάδας που θα εκπροσωπούσε επάξια την Πιερία, κερδίζει έδαφος.

Την απόφαση για την κοινή συνάντηση των εκπροσώπων των δύο συλλόγων αναλαμβάνουν ο τότε Νομάρχης Πιερίας, Κων/νος Ναλμπάντης και ο Δήμαρχος Κατερίνης Βασίλειος Ταβαντζής. Η πρώτη σύσκεψη έγινε στην Νομαρχία, το Σάββατο 18 Μαρτίου 1961, με πρόεδρο και εισηγητή του θέματος, τον Νομάρχη, ο οποίος στους εκπροσώπους Ολύμπου και του Μέγα Αλέξανδρου είπε:

 * "Εξ ιδίας πείρας αλλά και εκ διαθέσεως των φιλάθλων ανεξαρτήτως σωματειακής τοποθετήσεως, οτι με τα σημερινά δεδομένα και ως διεξάγεται το Πανελλήνιο Πρωτάθλημα Ποδοσφαίρου, επιβάλλεται όπως δημιουργηθεί στην πόλη μας, ένας δυναμικός ποδοσφαιρικός οργανισμός, τον οποίο θα ενισχύει ηθικώς και υλικώς ολόκληρος ο πληθυσμός της πόλεώς μας".*

Πραγματικά υπήρξε διάθεση συνένωσης. Οι αποφάσεις για το θέμα των Γενικών Συνελεύσεων των δύο Σωματείων, ορίσθηκαν την Τρίτη 11 Απριλίου 1961. Η επόμενη κίνηση ήταν οι συνελεύσεις των δυο Συλλόγων για αποφάσεις. Η Γενική Συνέλευση του *Μέγα Αλέξανδρου* έγινε στο καφενείο **"Αγροτικόν"**, στην οδό Ι. Δραγούμη και του *Ολύμπου* στο καφενείο **"Παράδεισος"** επί της (τότε) οδού Διαδόχου Κων/νου.

Η Γενική Συνέλευση του *Μεγάλου Αλεξάνδρου*, με 90 παρόντα μέλη, αποφάσισε ομόφωνα υπέρ της συγχώνευσης, μετά από ωριαία διαδικασία. 
Αντίθετα η Γενική Συνέλευση του *Ολύμπου*, υπήρξε αρκετά θορυβώδεις, με αντιδράσεις, ζωηρές αντεγκλήσεις, διαξιφισμούς και αποχωρήσεις. Η ψηφοφορία ανέδειξε 70 υπέρ της συγχωνεύσεως, 6 κατά και 20 αποχωρήσαντες. Όμως, παρ'όλα αυτά, η συγχώνευση είναι πλέον γεγονός! Λίγο αργότερα, στις 29 Μαΐου του 1961 ο Πιερικός δίνει το πρώτο του φιλικό παιχνίδι, στο οποίο επικρατεί του Παναθηναϊκού με 3-0 χάρη σε δύο γκολ του Φουλίδη και ένα του Μπίκα. Τα πρώτα σημάδια είναι θετικά… Στις 4 Ιουνίου του ίδιου χρόνου, υπογράφεται το καταστατικό.

### Η ονομασία
Ακολούθησε οι διευθέτηση των λεπτομερειών που προβλεπόταν. Οι δύο Σύλλογοι θα ολοκλήρωναν το πρωτάθλημα 1960-61 και τον Ιούνιο, μετά από κλήρωση, θα παρέμενε προσωρινά ένα από τα δύο Σωματεία, στο οποίο θα προσχωρούσε τυπικά το δεύτερο και θ' άλλαζε καταστατικό και επωνυμία αργότερα. Το όνομα αυτού: **ΣΥΝΔΕΣΜΟΣ ΦΙΛΑΘΛΩΝ ΚΑΤΕΡΙΝΗΣ «Ο ΠΙΕΡΙΚΟΣ»**, σήμα του ο αναγεννώμενος εκ της τέφρας Φοίνιξ. Τα ονόματα που ετέθησαν ήταν πέντε, Αθλητική Ένωση Κατερίνης - Ποδοσφαιρικός Αθλητικός Όμιλος Κατερίνης - Κατερίνη - Παμπιερικός - Πιερικός, το Πιερικός επικράτησε. Η κλήρωση οδήγησε στην τυπική μεταγραφή στον *Μέγα Αλέξανδρο*, του οποίου τροποποιήθηκε το καταστατικό και άλλαξε το όνομα σε Σ.Φ.Κ. ΠΙΕΡΙΚΟΣ διατηρώντας τον Αριθμό Μητρώου ΕΠΟ του Μ. Αλεξάνδρου (**Α.Μ. Ε.Π.Ο. 267**). Ο Πιερικός πήρε τη θέση του Μ. Αλεξάνδρου στο πρωτάθλημα της Κεντρικής και Δυτικής Μακεδονίας 1961-1962 ενώ διατηρήθηκε ο *Όλυμπος*, σαν ομάδα φυτώριο, η οποία με την σειρά της μετονομάσθηκε σε *Απόλλων Κατερίνης* αργότερα.

### Οι καταστατικές διαδικασίες
Η αίτηση έγκρισης του καταστατικού του νεοϊδρυθέντος συλλόγου δικάστηκε με πληρεξούσιο δικηγόρο τον αείμνηστο Ευάγγελο Σουσουρογιάννη, στις 12 Ιουνίου 1961. Ο Δικαστής Ι. Κόρδας, αποφάσισε:
 *«Το Δικαστήριον δεχόμενον την υπό κρίσιν αίτησιν. 
    *Διατάσσει. 1/ την διά του δελτίου δικαστικών δημοσιεύσεων του Τ.Σ.Ν. και της ἐνταῦθα εκδιδομένης εφημερίδος «Νέα Εποχή» δημοσίευσιν περιλήψεως, τα ουσιώδη στοιχεία των τροποποιήσεων του καταστατικού του ἐνταῦθα εδρεύοντος σωματείου υπό την επωνυμίαν «Α.Γ.Σ ΜΕΓΑΣ ΑΛΕΞΑΝΔΡΟΣ» κατά το από 4-6-1961 πρακτικόν της συνελεύσεως αυτού και 2/ την μετά την τήρησιν της διατυπώσεως ταύτης και την τελεσιδικίαν της παρούσης καταχώρησις των ως άνω επενεχθεισών τροποποιήσεων εις το παρά τω δικαστηρίω τούτω τηρούμενον δημόσιον βιβλίον των σωματείων.* <br>
    *Εκρίθη, απεφασίσθη εν Κατερίνη τη 12 Ιουνίου 1961 και εδημοσιεύθη αυτόθι τη 12 Ιουνίου 1961.» *

Στις 7 Ιουλίου συγκροτήθηκε και η πρώτη (προσωρινή) διοίκηση της ομάδας με πρόεδρο τον τότε Νομάρχη Πιερίας, [[Κωνσταντίνος Ναλμπάντης|Κωνσταντίνο Ναλμπάντη]], ενώ στις 12 Σεπτεμβρίου διεξήχθησαν οι πρώτες εκλογές του συλλόγου με πρώτο εκλεγμένο πρόεδρο τον  Γεώργιο Καλέντζη.

===Έμβλημα και χρώματα===

Το έμβλημα της ομάδας αποφασίστηκε να είναι ο αναγεννώμενος Φοίνικας ο οποίος συμβόλιζε την αναγέννηση της ομάδας μετά την συγχώνευση ως μια νέα ποδοσφαιρική δύναμη και ένα νέο ξεκίνημα στα ποδοσφαιρικά δρώμενα της Κατερίνης. Το έμβλημα στην φανέλα όντας δύσκολο η μοδίστρα της εποχής να κεντήσει πάνω στην φανέλα φοίνικα αναγεννώμενο από την τέφρα του, προτιμήθηκε να ραφτεί ένα έγκυκλο *'Π**, το οποίο καθιερώθηκε στην συνείδηση όλων των Ελλήνων φιλάθλων ως σήμα και ως λογότυπο του Πιερικού εμπνευσμένο από την αρχαιότητα, όπου τότε κάθε στρατιωτική ομάδα είχε το δικό της λογότυπο, σχέδιο, το οποίο οι στρατιώτες σχεδίαζαν πάνω στην ασπίδα τους, και δεν ήταν ούτε προχειρότητα, ούτε νεωτερισμός της εποχής. Υπήρχε για χιλιετίες πριν τον Πιερικό. Με αυτό το **Π** στην φανέλα διέπρεψε η ομάδα στην καλύτερη δεκαετία της. Ιστορικά οι πρώτες φανέλες του Πιερικού είχαν μαύρο κύκλο και μέσα ένα λευκό Π, αργότερα ο κύκλος έγινε λευκός με μαύρη περίμετρο και μαύρο **Π** όπου έγινε πλέον κλασσικό. Κάποια χρονιά υπήρξε μόνο μαύρο Π χωρίς κύκλο. Αργότερα επανήλθε το κλασσικό και πάλι.  
<gallery>
Sfk-pierikos-proto-sima.jpg|Το πρώτο Σήμα και Σφραγίδα του Πιερικού του 1961.
Pierikos-metagenestero-sima.jpg|Σήμα και Σφραγίδα του Πιερικού, μεταγενέστερο του 1961.
Sfk-pierikos-sima.jpg|Εκμοντερνισμένο.
</gallery>

Τα χρώματα του Πιερικού σύμφωνα με το καταστατικό του, ορίζονταν τα λευκά. Δεν υπήρχε καμία αναφορά σε δεύτερο χρώμα, όμως θα έπρεπε να υπάρχει κι ένα δεύτερο διαφορετικό χρώμα, ώστε να είναι διακριτοί οι αριθμοί στις φανέλες και έτσι ως δεύτερο βοηθητικό χρώμα χρησιμοποιήθηκε το μέλαν μαύρο. Η επιλογή του χρώματος δεν έγινε τυχαία. Είχε αποφασιστεί ότι το χρώμα θα είναι έξω από τα «κλισέ» χρώματα του τότε ποδοσφαιρικού «κατεστημένου» (πάλαι ποτέ [[Π.Ο.Κ.]]) με τις κάθετες ρίγες, (ερυθρόλευκα, ή πρασινόλευκα, ή κιτρινόλευκα). Διαλέχτηκε με πρότυπα μη «κατεστημένα», μη Ελληνικά... Επελέγη όχι χρώμα, αλλά απουσία χρώματος. Εμπνευσμένο από την [[Ρεάλ Μαδρίτης|Ρεάλ]] των πέντε συνεχόμενων κυπέλλων πρωταθλητριών εκείνη την εποχή στην Ευρώπη. Καθ' όλη την διάρκεια δεκαετίας του 60, ο Πιερικός εκτός έδρας πάντα φορούσε ολόλευκες εμφανίσεις ενώ τις περιπτώσεις συναντήσεων στην Κατερίνη που ο αντίπαλος έπαιξε με λευκές φανέλες, ο Πιερικός έπαιξε με άλλα χρώματα αφού ο κανονισμός έλεγε πως ο φιλοξενούμενος έχει δικαίωμα να διαλέξει πρώτος, και ο γηπεδούχος πρέπει να φορέσει διαφορετικά χρώματα από του φιλοξενούμενου.

===Η άνοδος στην Α΄ Εθνική===

Ο Πιερικός κάνει πρεμιέρα 10 Σεπτεμβρίου 1961 στο πρωτάθλημα Κεντρικής και Δυτικής Μακεδονίας, όπου στέφεται πρωταθλητής. Στη συνέχεια συμμετέχει στον 3ο όμιλο της Β΄ Εθνικής όπου ισοβάθμησε τελικά στη πρώτη θέση με τον Ολυμπιακό Κοζάνης καθώς την τελευταία αγωνιστική έχασε 1-0 στην Έδεσσα μετά από χαμένο πέναλτι του Φουλίδη.

====Πρώτος Αγώνας μπαράζ====
Ακολούθησε μπαράζ απέναντι στον [[Φ.Σ. Κοζάνη|Ολυμπιακό Κοζάνης]] την 1η Απριλίου του 1962 στο [[Γήπεδο Κλεάνθης Βικελίδης|γήπεδο του Άρεως]] ημέρα Κυριακή και ώρα 10,30 π.μ. για την είσοδο στην τελική φάση της Β΄ Εθνικής. 18.000 φίλαθλοι έφτασαν στο γήπεδο της Θεσ/νίκης (και 10.000 έξω από το γήπεδο), στην πλειοψηφία τους Πιεριείς. Μια εκστρατεία μετακίνησης προς στην Θεσ/νίκη που όμοιά της δεν γνώρισε η Κατερίνη, αφού στον αγώνα πήγε σχεδόν όλη η [[Κατερίνη]] και όλη η [[Κοζάνη]], χρησιμοποιώντας κάθε μεταφορικό μέσο που ήταν διαθέσιμο (λεωφορεία, φορτηγά, ταξί, Ι.Χ.) ενώ ο [[Οργανισμός Σιδηροδρόμων Ελλάδας|Ο.Σ.Ε.]] πρόσθεσε επιπλέον βαγόνια για να μεταφερθούν οι φίλαθλοι.

Ο αγώνας αυτός ήταν πολύ σκληρός, υπήρξαν τόσα πολλά σκληρά φάουλ και μαρκαρίσματα εκατέρωθεν, που ο Πιερικός έφτασε να παίζει με 10 παίκτες και ο Ολυμπιακός Κοζάνης με 9.
Τρεις αποβολές παικτών συνολικά, δύο για τον Ολυμιακό, μία για τον Πιερικό. Στο 52' αποβάλλεται ο Σανόπουλος της Κοζάνης, ενώ στο 57'οι Ταξίδης του Πιερικού και Τσακιρίδης της Κοζάνης, είδαν την κόκκινη κάρτα από τον Πορτογάλο διαιτητή Γκουβέϊα.
Το νικητήριο γκολ ήρθε απο τον Κεφαλίδη στο 89' με δυνατό σουτ έξω από την περιοχή. Ο Κεφαλίδης σαν γρήγορος παίκτης πήρε την μπάλα από τα μετόπισθεν, πέρασε 5-6 παίκτες του Ολυμπιακού και όταν έφτασε στην αντίπαλη περιοχή σούταρε και σημείωσε το τέρμα. Οι πανηγυρισμοί στις κερκίδες ήταν ξέφρενοι.

====Δεύτερος αγώνας μπαράζ====
Ο Πιερικός στις 4 Ιουλίου του 1962 οδηγείται και πάλι σε αγώνα Μπαράζ με τον [[Γ.Α.Σ. Ηρακλής Ποταμουδίων Καβάλας|Ηρακλή Καβάλας]] με τον οποιο ισοβάθμησε, αφού δεν κατάφερε να τον κερδίσει, φέρνοντας ισοπαλία **0-0**, στην τελευταία αγωνιστική της τελικής φάσης της Β'Εθνικης, μέσα στην Κατερίνη. Ο αγώνας έγινε στο γήπεδο του Άρεως με 12.000 θεατές. Το **1-0** για τον Πιερικό ήρθε στο 57'. Ο Χριστοφοριδης πάσαρε στον Θεοδωρίδη ο οποίος έξυπνα άφησε την μπάλα στον Μπίκα ο οποίος με δυνατό βολέ άνοιξε το σκορ. Το τελικό **2-0** διαμορφώθηκε στο 87' όταν μετά από ατομική προσπάθεια ο Χριστοφοριδης έφτασε στην περιοχή του Ηρακλή και τροφοδότησε τον αμαρκαριστο Αναστασιάδη ο οποίος από κοντα επισφραγίσε την νίκη και την επιτυχία.

Το όνειρο έγινε πραγματικότητα. **Ο Πιερικός στην Α΄ Εθνική!** Ένα πραγματικό κατόρθωμα αφού ο Πιερικός ήταν η πρώτη επαρχιακή ομαδα της Ελλάδας που με την πρώτη κιόλας χρονιά ανέβηκε στην Α' Εθνική.Οι  παίκτες θρύλοι που αποτελούσαν την χρυσή ενδεκάδα ήταν:Δρανδάκης,Κεφαλίδης,Πορτοκαλιδης,ΜυστακιδηςΤαξιδης,Σιδηρόπουλος,Μπίκας,Αναστασιαδης,Θεοδωρίδης,Ορφανιδης και Χριστοφοριδης.

Η δόξα που ακολούθησε στην 10ετία του '60, τάραξε τα νερά της ποδοσφαιρικής Ελλάδας και Κατερίνη δεν άργησε να γίνει «ποδοσφαιρομάνα» αυτής της χώρας. Ο Πιερικός μπροστά και όλη η Κατερίνη ακολουθεί, η Κατερίνη που αγάπησε τόσο το άθλημα αυτό, το ανέβασε ψηλά, το «λάτρεψε σαν θρησκεία». Το όνειρο, η ελπίδα και ο πόθος για διάκριση, ένωσε όλους τους Κατερινιώτες, που στο όνομα αυτού του αθλήματος, ύψωσε το ασπρόμαυρο έμβλημα και το έκανε γνωστό σ' όλη την Ελλάδα και όχι μόνο.

====Δεκαετία 1960====
*Στη σεζόν [[Πρωτάθλημα ποδοσφαίρου 1962 για την άνοδο στην Α΄ Εθνική κατηγορία|1961-1962]], ο Πιερικός έπαιξε στον όμιλο της Δυτικής και Κεντρικής Μακεδονίας και πήρε την πρώτη θέση Στη συνέχεια συμμετείχε στον 3ο όμιλο της Β'Εθνικης, κέρδισε 1-0 τον Ολυμπιακό Κοζάνης σε αγώνα μπαράζ και πέτυχε την είσοδο στην τελική φάση της Β' Εθνικής.Οδηγήθηκε σε νέο μπαράζ με αντίπαλο τον [[Γ.Α.Σ. Ηρακλής Ποταμουδίων Καβάλας|Ηρακλή Καβάλας]], τον οποίο νίκησε 2-0 και πέτυχε την άνοδο στην Α'Εθνικη. Σε αυτή τη σεζόν ο Πιερικός σκόραρε συνολικά 108 γκολ και δέχτηκε 28.
*Στη σεζόν [[Α΄ Εθνική ποδοσφαίρου ανδρών 1962-1963|1962-1963]] στην Α' Εθνική ο Πιερικός τερμάτισε στην [[Α΄ Εθνική ποδοσφαίρου ανδρών 1962-1963#Βαθμολογία|9η θέση]] σκοράροντας 36 γκολ και δέχθηκε 37. Η μεγαλύτερη νίκη του ήταν 4-0 επί του [[Άρης Θεσσαλονίκης (ποδόσφαιρο ανδρών)|Άρη Θεσσαλονίκης]]. Ο Πιερικός έπαιξε επίσης στον τελικό Κυπέλλου Έλλάδος την ίδια σεζόν. Ο σύλλογος υπέστη ήττα 3-0 από τον Ολυμπιακό.
*Στη σεζόν [[Α΄ Εθνική ποδοσφαίρου ανδρών 1963-1964|1963-1964]] ο Πιερικός τερμάτισε στην [[Α΄ Εθνική ποδοσφαίρου ανδρών 1963-1964#Βαθμολογία|7η θέση]]. Οι μεγαλύτερες νίκες του ήταν 5-1 εναντίον της [[Γ.Σ. Δόξα Δράμας|Δόξας Δράμας]] και 4-0 εναντίον του [[Εθνικός Πειραιώς (ποδόσφαιρο)|Εθνικού Πειραιώς]]. Σε αυτή τη σεζόν ο Πιερικός σκόραρε 34 γκολ και δέχτηκε 42.

Ο Πιερικός έπαιξε επίσης στον ημιτελικό Κυπέλλου Ελλάδος της ίδιας σεζόν όπου υπέστη ήττα 3-1 από την [[Α.Ε.Κ. (ποδόσφαιρο)|ΑΕΚ]]. Αυτός ο ημιτελικός αποτέλεσε κατά κάποιον τρόπο «τελικό» επειδή ο άλλος ημιτελικός μεταξύ [[Ολυμπιακός Σ.Φ.Π. (ποδόσφαιρο)|Ολυμπιακού]] και [[Παναθηναϊκός (ποδόσφαιρο)|Παναθηναϊκού]] ποτέ δεν τελείωσε και ως εκ τούτου η [[Ελληνική Ποδοσφαιρική Ομοσπονδία|ΕΠΟ]] απένειμε το κύπελλο στην ΑΕΚ.
*Η σεζόν [[Α΄ Εθνική ποδοσφαίρου ανδρών 1964-1965|1964-1965]] ήταν, ίσως, η καλύτερη εποχή στην ιστορία της ομάδας του Πιερικού. Ο Πιερικός τερμάτισε στην [[Α΄ Εθνική ποδοσφαίρου ανδρών 1964-1965#Βαθμολογία|5η θέση]] σκοράροντας 39 γκολ δεχόμενος 39. Η μεγαλύτερη νίκη του σε αυτή τη σεζόν ήταν 4-0 εναντίον της [[Γ.Σ. Νίκη Βόλου (ποδόσφαιρο ανδρών)|Νίκης Βόλου]].
*Στη σεζόν [[Α΄ Εθνική ποδοσφαίρου ανδρών 1965-66|1965-1966]] ο Πιερικός τερμάτισε στην [[Α΄ Εθνική ποδοσφαίρου ανδρών 1965-66#Βαθμολογία|8η θέση]]. Η μεγαλύτερη νίκη του στη σεζόν αυτή ήταν 5-1 εναντίον της ομάδας των [[Α.Ο. Τρίκαλα|Τρικάλων]]. Ο Πιερικός τη σεζόν αυτή σκόραρε 40 γκολ και δέχτηκε 40 γκολ.
*Στη σεζόν [[Α΄ Εθνική ποδοσφαίρου ανδρών 1966-1967|1966-1967]] ο Πιερικός τερμάτισε στην [[Α΄ Εθνική ποδοσφαίρου ανδρών 1966-1967#Βαθμολογία|14η θέση]]. Η μεγαλύτερη νίκη του στη σεζόν ήταν 4-1 εναντίον του [[Α.Γ.Σ. Βύζας Μεγάρων|Βύζαντα Μεγάρων]]. Ο Πιερικός σκόραρε 36 γκολ και δέχτηκε 51.
*Στη σεζόν [[Α΄ Εθνική ποδοσφαίρου ανδρών 1967-1968|1967-1968]] ο Πιερικός τερμάτισε στην [[Α΄ Εθνική ποδοσφαίρου ανδρών 1967-1968#Βαθμολογία|5η θέση]]. Η μεγαλύτερη νίκη του ήταν 9-1 επί του [[Ολυμπιακός Λευκωσίας (ποδόσφαιρο)|Ολυμπιακού Λευκωσίας]]. Αυτή είναι και η μεγαλύτερη νίκη του Πιερικού στην ιστορία του, στην Α' Εθνική. Ο Πιερικός σκόραρε εκείνη τη σεζόν 42 γκολ και δέχτηκε 46.
*Στη σεζόν [[Α΄ Εθνική ποδοσφαίρου ανδρών 1968-1969|1968-69]] ο Πιερικός τερμάτισε στην [[Α΄ Εθνική ποδοσφαίρου ανδρών 1968-1969#Βαθμολογία|9η θέση]]. Η μεγαλύτερη νίκη του στη σεζόν αυτή ήταν 5-1 απέναντι στον [[Απόλλων Σμύρνης (ποδόσφαιρο)|Απόλλωνα Σμύρνης]]. Τη σεζόν αυτή ο Πιερικός σκόραρε 31 γκολ και δέχτηκε 37.

====Δεκαετία 1970====
*Στη σεζόν [[Α΄ Εθνική ποδοσφαίρου ανδρών 1969-1970|1969-70]] ο Πιερικός τερμάτισε στην [[Α΄ Εθνική ποδοσφαίρου ανδρών 1969-1970#Βαθμολογία|7η θέση]]. Η μεγαλύτερη νίκη του ήταν 3-0 επί του [[Ολυμπιακός Λευκωσίας (ποδόσφαιρο)|Ολυμπιακού Λευκωσίας]]. Ο Πιερικός σε αυτή τη σεζόν σκόραρε 45 γκολ και δέχτηκε 44.
*Στη σεζόν [[Α΄ Εθνική ποδοσφαίρου ανδρών 1970-1971|1970-1971]] ο Πιερικός τερμάτισε στην [[Α΄ Εθνική ποδοσφαίρου ανδρών 1970-1971#Βαθμολογία|14η θέση]]. Ο Πιερικός δεν κατάφερε να κερδίσει κανένα παιχνίδι με περισσότερα από ένα γκολ. Ο Πιερικός σκόραρε 31 γκολ και δέχθηκε 43. Ο σύλλογος άρχισε να δείχνει σημάδια κόπωσης.
*Και αυτά τα σημάδια έγιναν απολύτως ορατά στη σεζόν [[Α΄ Εθνική ποδοσφαίρου ανδρών 1971-1972|1971-1972]]. Ο Πιερικός τερμάτισε στην [[Α΄ Εθνική ποδοσφαίρου ανδρών 1971-1972#Βαθμολογία|16η θέση]] (από 18 σωματεία) και έτσι υποβιβάστηκε από την Α' Εθνική. Οι μεγαλύτερες νίκες του στη σεζόν ήταν με 3-0 του [[Ολυμπιακός Λευκωσίας (ποδόσφαιρο)|Ολυμπιακού Λευκωσίας]], 3-0 επί του [[Πανιώνιος (ποδόσφαιρο)|Πανιωνίου]] και 3-0 επί του [[Α.Σ. Ολυμπιακός Βόλου 1937 (ποδόσφαιρο)|Ολυμπιακού Βόλου]]. Ο Πιερικός σε αυτή την σεζόν σκόραρε 26 γκολ και δέχτηκε 48.
*Στη σεζόν [[Β΄ Εθνική ποδοσφαίρου ανδρών 1972-73|1972-73]] ο Πιερικός συμμετείχε στο Βόρειο Όμιλο της Β' Εθνικής (η Β' Εθνική χωρίζονταν σε 3 ομίλους). Ο σύλλογος τερμάτισε στην [[Β΄ Εθνική ποδοσφαίρου ανδρών 1972-73#Βαθμολογίες|4η θέση]] καταφέρνοντας να σκοράρει 49 γκολ και δεχθεί 32.
*Στη σεζόν [[Β΄ Εθνική ποδοσφαίρου ανδρών 1973-74|1973-1974]] ο Πιερικός συμμετείχε στο Βόρειο Όμιλο της Β' Εθνικής ξανά. Ο σύλλογος τερμάτισε στη [[Β΄ Εθνική ποδοσφαίρου ανδρών 1973-74#Βαθμολογίες|2η θέση]] του Γ' ομίλου. Η μεγαλύτερη νίκη του ήταν ένα 6-0 εναντίον της [[Γ.Σ. Δόξα Δράμας|Δόξας Δράμας]].
*Στη σεζόν [[Β΄ Εθνική ποδοσφαίρου ανδρών 1974-75|1974-1975]] ο Πιερικός συμμετείχε στη Β' Εθνική και κέρδισε την άνοδο στην 1η Κατηγορία κατακτώντας την [[Β΄ Εθνική ποδοσφαίρου ανδρών 1974-75#Βαθμολογίες|1η θέση]] στον Γ' όμιλο.
*Στη σεζόν [[Α΄ Εθνική ποδοσφαίρου ανδρών 1975-1976|1975-76]] ο Πιερικός συμμετείχε ξανά στην Α' Εθνική. Ο σύλλογος τερμάτισε στην [[Α΄ Εθνική ποδοσφαίρου ανδρών 1975-1976#Βαθμολογία|11η θέση]]. Στη σεζόν αυτή σκόραρε 26 γκολ και δέχθηκε 38. Οι μεγαλύτερες νίκες του ήταν με 3-0 κόντρα στον [[Π.Α.Σ. Γιάννινα (ποδόσφαιρο)|Π.Α.Σ. Γιάννινα]] και 4-1 απέναντι στον [[Ηρακλής Θεσσαλονίκης (ποδόσφαιρο ανδρών)|Ηρακλή Θεσσαλονίκης]].
*Στη σεζόν [[Α΄ Εθνική ποδοσφαίρου ανδρών 1976-1977|1976-1977]] ο Πιερικός τερμάτισε στην [[Α΄ Εθνική ποδοσφαίρου ανδρών 1976-1977#Βαθμολογία|12η θέση]]. Οι μεγαλύτερες νίκες του ήταν 4-1 επί του [[Άρης Θεσσαλονίκης (ποδόσφαιρο ανδρών)|Άρη Θεσσαλονίκης]], 4-1 εναντίον του [[Πανσερραϊκός (ποδόσφαιρο)|Πανσερραϊκού]] και 5-2 επί του [[Απόλλων Σμύρνης (ποδόσφαιρο)|Απόλλωνα Σμύρνης]].
*Στη σεζόν [[Α΄ Εθνική ποδοσφαίρου ανδρών 1977-1978|1977-1978]] ο Πιερικός τερμάτισε στην [[Α΄ Εθνική ποδοσφαίρου ανδρών 1977-1978#Βαθμολογία|17η θέση]] και υποβιβάστηκε από την Α' Εθνική. Οι μεγαλύτερες νίκες του στη σεζόν ήταν 4-0 εναντίον της [[Παναχαϊκή Γ.Ε. (ποδόσφαιρο)|Παναχαϊκής]] και 4-0 επί του [[Α.Ο. Αιγάλεω (ποδόσφαιρο)|Αιγάλεω]]. Σε αυτή τη σεζόν ο Πιερικός σκόραρε 46 γκολ και δέχτηκε 56. Ο σύλλογος είχε την 4η καλύτερη επίθεση στην κατηγορία, αλλά και τη χειρότερη άμυνα με μεγάλη διαφορά.
*Η σεζόν [[Β΄ Εθνική ποδοσφαίρου ανδρών 1978-79|1978-1979]] ήταν μια μαύρη σελίδα στην ιστορία του συλλόγου. Ο Πιερικός παίζει στο Βόρειο Όμιλο της Β' Εθνικής (η Β' Εθνική χωρίζονταν σε δύο ομίλους με 20 συλλόγους έκαστος). Ο σύλλογος τερμάτισε στην [[Β΄ Εθνική ποδοσφαίρου ανδρών 1978-79#Βαθμολογίες|3η θέση]] έχοντας χάσει πολλά παιχνίδια χωρίς αγώνα λόγω της κατηγορίας απόπειρας δωροδοκίας.

Σε αυτή τη σεζόν ο Πιερικός νίκησε με το φανταστικό 10-1 τον [[Φ.Σ. Μακεδονικός Σιάτιστας|Μακεδονικό Σιάτιστας]], αλλά επειδή στο τέλος της σεζόν ο Πιερικός είχε κατηγορηθεί για δωροδοκία παικτών της Νίκης Βόλου με 3-0 σε εκτός έδρας νίκη και παρ' ότι είχε τερματίσει πρώτος στη βαθμολογία, έχασε στα «χαρτιά» τους 9 τελευταίους αγώνες του (στους οποίους είχε σημειώσει 6 νίκες και 3 ισοπαλίες) οι οποίοι κατοχυρώθηκαν υπέρ των αντιπάλων του. Μετά από αυτές τις αξιώσεις ο σύλλογος είχε υποβιβαστεί στην Ερασιτεχνική Εθνική Κατηγορία (Γ' Εθνική) αντί να προβιβαστεί στην Α' Εθνική.

====Δεκαετία 1980====
*Στη σεζόν [[Γ΄ Εθνική ποδοσφαίρου ανδρών 1979-1980|1979-1980]] ο Πιερικός έπαιξε στον 4ο όμιλο της [[Γ΄ Εθνική ποδοσφαίρου ανδρών|Γ' Εθνικής]]. Ο σύλλογος τερμάτισε στην [[Γ΄ Εθνική ποδοσφαίρου ανδρών 1979-1980#Γ΄ όμιλος|1η θέση]] του ομίλου Γ' και κέρδισε την άνοδο στην Β' Εθνική. Σε αυτή τη σεζόν ο Πιερικός κέρδισε 12-0 εντός έδρας τον [[Α.Ο. Νέας Αρτάκης]], νίκη η οποία είναι η μεγαλύτερη στο πρωτάθλημα στην ιστορία του. 
*Στη σεζόν [[Β΄ Εθνική ποδοσφαίρου ανδρών 1980-81|1980-1981]] ο Πιερικός έπαιξε στο Βόρειο Όμιλο της Β' Εθνικής. Δυστυχώς για τον Πιερικό, ο [[Ηρακλής Θεσσαλονίκης (ποδόσφαιρο ανδρών)|Ηρακλής Θεσσαλονίκης]] έπαιξε στον ίδιο όμιλο. Ο Ηρακλής είναι ένας από τους μεγαλύτερους συλλόγους στην Ελλάδα και ήταν η μόνη σεζόν που ο Ηρακλής δεν είχε παίξει στην Α' Εθνική. Ο Ηρακλής είχε υποβιβαστεί λόγω των κατηγοριών για δωροδοκία. Ο Πιερικός τερμάτισε τελικά στην [[Β΄ Εθνική ποδοσφαίρου ανδρών 1980-81#Βαθμολογίες|2η θέση]] με 44 βαθμούς. Σε αυτή τη σεζόν ο Πιερικός σκόραρε 50 γκολ και δέχτηκε 34. Η μεγαλύτερη νίκη του ήταν ένα 4-0 εναντίον του [[Αγροτικός Αστέρας Ευόσμου Π.Μ.Α.Σ.|Αγροτικού Αστέρα]].
*Στη σεζόν [[Β΄ Εθνική ποδοσφαίρου ανδρών 1981-82|1981-82]] στην Β' Εθνική, κατέκτησε την [[Β΄ Εθνική ποδοσφαίρου ανδρών 1981-82#Βόρειος όμιλος|4η θέση]] του ομίλου του σκοράροντας 44 γκολ και δέχθηκε 41.
*Στη σεζόν [[Β΄ Εθνική ποδοσφαίρου ανδρών 1982-83|1982-1983]] ο Πιερικός έπαιξε στην Β' Εθνική. Ο σύλλογος τερμάτισε στην [[Β΄ Εθνική ποδοσφαίρου ανδρών 1982-83#Βαθμολογίες|7η θέση]] σκοράροντας 52 γκολ και δέχθηκε 42.
*Στη σεζόν [[Β΄ Εθνική ποδοσφαίρου ανδρών 1983-84|1983-1984]] ο Πιερικός έπαιξε στην Β' Εθνική. Ο Πιερικός τερμάτισε στη [[Β΄ Εθνική ποδοσφαίρου ανδρών 1983-84#Βαθμολογία|2η θέση]] και προβιβάστηκε στην Α' Εθνική. Ο σύλλογος που συνέλεξε 49 βαθμούς σε 38 παιχνίδια, μετρώντας 22 νίκες 5 ισοπαλίες και 11 ήττες ισοβαθμώντας στην κορυφή με την [[Παναχαϊκή Γ.Ε. (ποδόσφαιρο)|Παναχαϊκή]], αλλά Παναχαϊκή κέρδισε τον τίτλο στο σύνολο τερμάτων. Ο Πιερικός σκόραρε 71 γκολ και δέχτηκε 45.
*Στην εποχή του [[Α΄ Εθνική ποδοσφαίρου ανδρών 1984-1985|1984-1985]] ο Πιερικός παίζει στην Α' Εθνική. Όλη αυτή τη σεζόν δεν κατάφερε να παίξει σε ένα αποδεκτό επίπεδο σε όλη τη σεζόν. Έτσι, το μόνο που κατάφερε να κερδίσει 3 αγώνες σε 30 παιχνίδια και τελικά τερμάτισε στην [[Α΄ Εθνική ποδοσφαίρου ανδρών 1984-1985#Βαθμολογία|16η]] (και τελευταία) θέση και υποβιβάστηκε. Σκόραρε 29 γκολ και δέχτηκε 77.
*Στο υπόλοιπο της δεκαετίας ο σύλλογος δεν κατάφερε τίποτα περισσότερο από το να βρίσκεται στις μεσαίες βαθμολογικά ομάδες του πίνακα βαθμολογίας. Σε ορισμένες σεζόν ο Πιερικός κατάφερε να αποφύγει τον υποβιβασμό στον τελευταίο αγώνα.

====Δεκαετία 1990====
*Στη σεζόν [[Β΄ Εθνική ποδοσφαίρου ανδρών 1989-90|1989-1990]] ο Πιερικός είχε άλλη μια μέτρια πορεία στη Β' Εθνική.
*Αλλά στη σεζόν [[Β΄ Εθνική ποδοσφαίρου ανδρών 1990-91|1990-1991]] ο σύλλογος τερμάτισε στην [[Β΄ Εθνική ποδοσφαίρου ανδρών 1990-91#Βαθμολογία|3η θέση]] της Β' Εθνικής και κέρδισε την άνοδο στην Α' Εθνική. Ο σύλλογος άρπαξε την 3η θέση στην τελευταία αγωνιστική του πρωταθλήματος, μετά από νίκη με 3-0 επί της [[Α.Ο. Προοδευτική Νεολαία (ποδόσφαιρο)|Προοδευτικής]]. Σε αυτή τη σεζόν ο Πιερικός σκόραρε 52 γκολ και δέχτηκε 31. Ο σύλλογος κατάφερε να κάνει 15 νίκες, 10 ισοπαλίες και 10 ήττες. Η μεγαλύτερη νίκη της σεζόν για τον Πιερικό ήταν η νίκη με 8-0 επί της [[Α.Ο. Καβάλα (ποδόσφαιρο)|Καβάλας]].
*Στη σεζόν [[Α΄ Εθνική ποδοσφαίρου ανδρών 1991-1992|1991-92]] ο σύλλογος τερμάτισε στην [[Α΄ Εθνική ποδοσφαίρου ανδρών 1991-1992#Βαθμολογία|11η θέση]] στη Α' Εθνική. Ο σύλλογος σκόραρε 41 γκολ και δέχθηκε 56, ενώ συνέλεξε 30 βαθμούς σε 34 παιχνίδια.
*Στη σεζόν του [[Α΄ Εθνική ποδοσφαίρου ανδρών 1992-1993|1992-1993]] ο σύλλογος τερμάτισε στη [[Α΄ Εθνική ποδοσφαίρου ανδρών 1992-1993#Βαθμολογία|16η θέση]] της Α' Εθνικής και έτσι υποβιβάστηκε. Ο Πιερικός κέρδισε το τελευταίο παιχνίδι του με σκορ 3-2 εναντίον της [[Α.Ο. Ξάνθη|Ξάνθης]]. Ο [[Α.Σ. Εδεσσαϊκός|Εδεσσαϊκός]], ένας άλλος υποψήφιος για υποβιβασμό σύλλογος, κέρδισε επίσης στον τελευταίο αγώνα του για τη σεζόν ενάντια στον [[Ηρακλής Θεσσαλονίκης (ποδόσφαιρο ανδρών)|Ηρακλή]] μέσα στο [[Καυτανζόγλειο Εθνικό Στάδιο|Καυτανζόγλειο]].
*Στο υπόλοιπο της δεκαετίας του 1990 ο Πιερικός βρίσκεται στις μεσαίες βαθμολογικά ομάδες του πίνακα βαθμολογίας της Β' Εθνικής, ενώ προς το τέλος της δεκαετίας υποβιβάστηκε στην Γ' Εθνική.

====Δεκαετία 2000====
*Στην αγωνιστική σεζόν του [[Γ΄ Εθνική ποδοσφαίρου ανδρών 2000-2001|2000-01]] ο Πιερικός είχε υποβιβαστεί από την Γ' Εθνική στη [[Δ΄ Εθνική ποδοσφαίρου ανδρών|Δ' Εθνική]] για πρώτη φορά στην ιστορία του τερματίζοντας στην [[Γ΄ Εθνική ποδοσφαίρου ανδρών 2000-2001#Βαθμολογία|17η θέση]].
*Τα επόμενα τρία χρόνια ο Πιερικός έπαιξε στο Περιφερειακό Πρωτάθλημα (Δ' Εθνική) και αγωνίστηκε για να προβιβαστεί στην Γ' Εθνική. Τη σεζόν [[Δ΄ Εθνική ποδοσφαίρου ανδρών 2001-02|2001-02]] τερμάτισε στην [[Δ΄ Εθνική ποδοσφαίρου ανδρών 2001-02#Γ΄ όμιλος|6η θέση]] του 3ου ομίλου, τη σεζόν [[Δ΄ Εθνική ποδοσφαίρου ανδρών 2002-03|2002-03]] τερμάτισε στην [[Δ΄ Εθνική ποδοσφαίρου ανδρών 2002-03#4ος όμιλος|1η θέση]] του 4ου ομίλου αλλά δεν προβιβάστηκε στην Γ' Εθνική λόγω ήττας από τη [[Α.Σ. Ρόδος|Ρόδο]] σε [[Δ΄ Εθνική ποδοσφαίρου ανδρών 2002-03#Αγώνες μπαράζ|αγώνα μπαράζ με σκορ 0-2]]. 
*Στη σεζόν [[Δ΄ Εθνική ποδοσφαίρου ανδρών 2003-04|2003-04]] τερμάτισε στην [[Δ΄ Εθνική ποδοσφαίρου ανδρών 2003-04#3ος όμιλος|3η θέση]] του 3ου ομίλου αποτυγχάνοντας πάλι να προβιβαστεί. Ο σύλλογος τελικά προβιβάστηκε στην Γ' Εθνική τη σεζόν [[Δ΄ Εθνική ποδοσφαίρου ανδρών 2004-05|2004-05]], όταν τερμάτισε [[Δ΄ Εθνική ποδοσφαίρου ανδρών 2004-05#3ος όμιλος|πρώτος]] στον 3ο όμιλο του Περιφερειακού Πρωταθλήματος.
*Στη σεζόν [[Γ΄ Εθνική ποδοσφαίρου ανδρών 2005-2006|2005-06]] ο Πιερικός έπαιξε στο Βόρειο Όμιλο της Γ' Εθνικής και τερμάτισε στην [[Γ΄ Εθνική ποδοσφαίρου ανδρών 2005-2006#Βόρειος Όμιλος|4η θέση]] του ομίλου.
*Στη σεζόν [[Γ΄ Εθνική ποδοσφαίρου ανδρών 2006-2007|2006-07]] ο Πιερικός έπαιξε στον Βόρειο Όμιλο της Γ' Εθνικής. Ο σύλλογος τερμάτισε στην [[Γ΄ Εθνική ποδοσφαίρου ανδρών 2006-2007#Βόρειος όμιλος|1η θέση]] του ομίλου και μετά τη συλλογή 75 βαθμών σε 32 παιχνίδια ο σύλλογος προβιβάστηκε στην Β' Εθνική. Η μεγαλύτερη νίκη της στη σεζόν ήταν 4-0 επί της [[Π.Α.Σ. Λαμία 1964|Λαμίας]]. Ο Πιερικός σε αυτή τη σεζόν σκόραρε 64 γκολ και δέχτηκε 23.
*Στη σεζόν [[Β΄ Εθνική ποδοσφαίρου ανδρών 2007-08|2007-08]] ο Πιερικός τερμάτισε στην [[Β΄ Εθνική ποδοσφαίρου ανδρών 2007-08#Βαθμολογία|13η θέση]] ενώ σκόραρε 28 γκολ και δέχτηκε 33.
*Στη σεζόν [[Β΄ Εθνική ποδοσφαίρου ανδρών 2008-09|2008-09]] ο Πιερικός τερμάτισε στην [[Β΄ Εθνική ποδοσφαίρου ανδρών 2008-09#Βαθμολογία|10η θέση]], σκόραρε 33 γκολ και δέχθηκε 43.

====Δεκαετία 2010====
*Στη σεζόν [[Β΄ Εθνική ποδοσφαίρου ανδρών 2009-10|2009-10]] ο Πιερικός τερμάτισε στην [[Β΄ Εθνική ποδοσφαίρου ανδρών 2009-10#Βαθμολογία|6η θέση]], κέρδισε συμμετοχή σε αγώνες μπαράζ ανόδου άλλα δεν κατάφερε να προβιβαστεί στην Α' Εθνική. Τη σεζόν αυτή πέτυχε 41 τέρματα και δέχθηκε 31.
*Στη σεζόν [[Β΄ Εθνική ποδοσφαίρου ανδρών 2010-11|2010-11]] τερμάτισε στην [[Β΄ Εθνική ποδοσφαίρου ανδρών 2010-11#Κατάταξη|9η θέση]].
*Στη σεζόν [[Β΄ Εθνική ποδοσφαίρου ανδρών 2011-12|2011-12]] ο Πιερικός τερμάτισε στην [[Β΄ Εθνική ποδοσφαίρου ανδρών 2011-12#Βαθμολογία|8η θέση]] πετυχαίνοντας 41 γκολ, δεχόμενος 30.
*Στη σεζόν [[Β΄ Εθνική ποδοσφαίρου ανδρών 2012-13|2012-13]] ο Πιερικός τερματίζει στην [[Β΄ Εθνική ποδοσφαίρου ανδρών 2012-13#Βαθμολογία|19η θέση]] με αφαίρεση 10 βαθμών λόγω οφειλών προς ποδοσφαιριστές του. Αυτήν τη σεζόν σκόραρε 33 γκολ και δέχθηκε 61.
*Στη σεζόν [[Β΄ Εθνική ποδοσφαίρου ανδρών 2013-14|2013-14]] ο Πιερικός αγωνίζεται στον 2ο όμιλο Βορρά και τερματίζει στην [[Β΄ Εθνική ποδοσφαίρου ανδρών 2013-14#2ος Όμιλος - Βόρειος|11η θέση]] έχοντας σκοράρει 20 γκολ και έχοντας δεχθεί 34.
*Στη σεζόν [[Β΄ Εθνική ποδοσφαίρου ανδρών 2014-15|2014-15]] ο Πιερικός τερματίζει στην [[Β΄ Εθνική ποδοσφαίρου ανδρών 2014-15#2ος Όμιλος Βόρειος|8η θέση]] του 2ου ομίλου Βορρά, αλλά στις 15 Μαϊου 2015 αποσύρεται από τα μπαράζ υποβιβασμού και υποβιβάζεται στην Γ' Εθνική. Τη σεζόν αυτή ο Πιερικός σκόραρε 19 γκολ και δέχθηκε 29.
*Στη σεζόν [[Γ΄ Εθνική ποδοσφαίρου ανδρών 2015-2016|2015-2016]] ο Πιερικός αγωνίζεται στον 2ο όμιλο του ερασιτεχνικού πρωταθλήματος της Γ' Εθνικής και τερματίζει στην [[Γ΄ Εθνική ποδοσφαίρου ανδρών 2015-2016#2ος Όμιλος|5η θέση]]. Σε αυτή τη σεζόν έχει σκοράρει 35 γκολ και έχει δεχθεί 24.
*Στη σεζόν [[Γ΄ Εθνική ποδοσφαίρου ανδρών 2016-2017|2016-2017]] ο Πιερικός αγωνίζεται στον 2ο όμιλο του ερασιτεχνικού πρωταθλήματος της Γ' Εθνικής και τερματίζει στην [[Γ΄ Εθνική ποδοσφαίρου ανδρών 2016-2017#2ος Όμιλος|10η θέση]]. Σε αυτή τη σεζόν έχει σκοράρει 21 γκολ και έχει δεχθεί 35.
*Στη σεζόν [[Γ΄ Εθνική ποδοσφαίρου ανδρών 2017-2018|2017-2018]] ο Πιερικός αγωνίζεται στον 2ο όμιλο του ερασιτεχνικού πρωταθλήματος της Γ' Εθνικής και τερματίζει στην [[Γ΄ Εθνική ποδοσφαίρου ανδρών 2017-2018#2ος Όμιλος|6η θέση]]. Σε αυτή την σεζόν έχει σκοράρει 25 γκολ και έχει δεχθεί 29.
*Στη σεζόν [[Γ΄ Εθνική ποδοσφαίρου ανδρών 2018-2019|2018-2019]] ο Πιερικός αγωνίζεται στον 4ο όμιλο του ερασιτεχνικού πρωταθλήματος της Γ' Εθνικής και τερματίζει στην [[Γ΄ Εθνική ποδοσφαίρου ανδρών 2018-2019#4ος Όμιλος|7η θέση]]. Σε αυτή τη σεζόν έχει σκοράρει 37 γκολ και έχει δεχθεί 32.

===Σύγχρονη ιστορία===
*Στη σεζόν [[Γ΄ Εθνική ποδοσφαίρου ανδρών 2019-2020|2019-2020]] ο Πιερικός αγωνίζεται στον 3ο όμιλο του ερασιτεχνικού πρωταθλήματος της Γ' Εθνικής και τερματίζει στην 1η θέση κερδίζοντας την άνοδο στη Football League. Σε αυτή τη σεζόν έχει σκοράρει 45 γκολ και έχει δεχθεί μόλις 6, έχοντας την καλύτερη άμυνα της κατηγορίας.

Τη σεζόν αυτή, με απόφαση της ΕΠΟ, οι πρωτοι των 8 ομίλων (μαζί και ο Πιερικός), προβιβάστηκαν στη FL χωρίς αγώνες μπαράζ λόγω των υγειονομικών μετρων.

*Στη σεζόν [[Β΄ Εθνική ποδοσφαίρου ανδρών 2020-21|2020-21]] αγωνίζεται στον βόρειο όμιλο της [[Β΄ Εθνική ποδοσφαίρου ανδρών 2020-21|Football league]] και τερματίζει στην 5η θέση του ομίλου. Σε αυτή τη σεζόν έχει σκοράρει 23 γκολ και έχει δεχθεί 22.

Τη σεζόν αυτή ο Πιερικός μαζί με άλλες ομάδες προβιβάστηκε στην SL2, λόγω της [[Αναδιάρθρωση ελληνικών πρωταθλημάτων ποδοσφαίρου|αναδιάρθρωσης]] των κατηγοριών.

*Στη σεζόν [[Α2 Εθνική ποδοσφαίρου ανδρών 2021-22|2021-22]] αγωνίζεται στον βόρειο όμιλο της [[Α2 Εθνική ποδοσφαίρου ανδρών|Super League 2]] και τερματίζει στην 14η θέση του ομίλου. Σε αυτή τη σεζόν έχει σκοράρει 36 γκολ και έχει δεχθεί 49.

Η πορεία της ομάδας ήταν απογοητευτική σε αυτή τη σεζόν όπου με συγκομιδή 32 μόνο συνολικά βαθμών, υποβιβάστηκε.

*Στην σεζόν [[Γ΄ Εθνική ποδοσφαίρου ανδρών 2022-2023|2022-23]] ο Πιερικός αγωνίζεται στον [[Γ΄ Εθνική ποδοσφαίρου ανδρών 2022-2023#2ος Όμιλος|2ο όμιλο]] της [[Γ΄ Εθνική ποδοσφαίρου ανδρών|Γ' Εθνική]]ς και τερματίζει στην 5η θέση του ομίλου. Σε αυτή τη σεζόν έχει σκοράρει 34 γκολ και έχει δεχθεί 27.

Την ίδια χρονιά κατέκτησε το Κύπελλο ΕΠΣ Πιερίας κερδίζοντας λόγω γοήτρου, τυπικά ως φιλοξενούμενος, τον Εθνικό Νέου Κεραμιδίου με σκορ 0-2.

* Στη σεζόν [[Γ΄ Εθνική ποδοσφαίρου ανδρών 2023-2024|2023-24]] ο Πιερικός αγωνίζεται στον [[Γ΄ Εθνική ποδοσφαίρου ανδρών 2023-2024#2ος Όμιλος|2ο όμιλο]] της [[Γ΄ Εθνική ποδοσφαίρου ανδρών|Γ' Εθνική]]ς και τερματίζει στην 5η θέση του ομίλου. Σε αυτή τη σεζόν έχει σκοράρει 49 γκολ και έχει δεχθεί 27.

* Στη σεζόν [[Γ΄ Εθνική ποδοσφαίρου ανδρών 2024-2025|2024-25]] ο Πιερικός αγωνίζεται στον [[Γ΄ Εθνική ποδοσφαίρου ανδρών 2024-2025#2ος Όμιλος|2ο όμιλο]] της [[Γ΄ Εθνική ποδοσφαίρου ανδρών|Γ' Εθνική]]ς και τερματίζει στην 2η θέση του ομίλου. Σε αυτή τη σεζόν έχει σκοράρει 79 γκολ και έχει δεχθεί μόλις 10, έχοντας την καλύτερη άμυνα και επίθεση του ομίλου. 

Η πορεία της ομάδας ήταν εξαιρετική σε αυτή τη σεζόν, όμως παρά την συγκομιδή 87 συνολικά βαθμών, δεν προβιβάστηκε στην [[Α2 Εθνική ποδοσφαίρου ανδρών|Super League 2]] για εναν μόλις βαθμό πίσω απο την πρωτοπόρο του ομίλου, την [[Αναγέννηση Καρδίτσας (ποδόσφαιρο)|Αναγέννηση Καρδίτσας]].

Την ίδια χρονιά κατέκτησε το Κύπελλο ΕΠΣ Πιερίας κερδίζοντας λόγω γοήτρου, τυπικά ως γηπεδούχος, τον πρωταθλητή [[Ένωση Ποδοσφαιρικών Σωματείων Πιερίας|ΕΠΣ Πιερίας]] Ερμή [[Εξοχή Πιερίας|Εξοχής]] με σκορ 2-0.

===Εποχή Ευάγγελου Μήτρα (1984–1985)===
Το [[Β΄ Εθνική ποδοσφαίρου ανδρών 1983-84|1983-84]] ο Πιερικός αγωνιζόταν στη Β' Εθνική ως ημι-επαγγελματική (όχι ΠΑΕ) τερματίζοντας 2ος στη βαθμολογία ισοβαθμώντας με την πρώτη [[Παναχαϊκή Γ.Ε. (ποδόσφαιρο)|Παναχαΐκή]] με 49 βαθμούς αμφότεροι. Πρόεδρος τότε ήταν ο αείμνηστος Βαγγέλης Μήτρας, ο οποίος ανέβασε την ομάδα στην Α' Εθνική και μετατράπηκε σε ΠΑΕ, αποτελώντας ουσιαστικά τον πρώτο πρόεδρο της **ΠΑΕ Πιερικός** με μετοχικό κεφάλαιο 20.000.000 δρχ.

Η πορεία της ομάδας ήταν απογοητευτική σε αυτή τη σεζόν καθώς ο Πιερικός, για πρώτη φορά στην Α Εθνική ως ΠΑΕ, από τις πρώτες κι'όλας αγωνιστικές «έχασε το τρένο» και με συγκομιδή 12 μόνο συνολικά βαθμών, υποβιβάστηκε.

Ανάλογη ήταν και η πορεία του στο [[Κύπελλο Ελλάδος ποδοσφαίρου ανδρών 1984-85|Κύπελλο Ελλάδος της ίδιας σεζόν]], αφού αποκλείστηκε στον Γ' γύρο από τον [[Α.Σ. Ολυμπιακός Βόλου 1937 (ποδόσφαιρο)|Ολυμπιακό Βόλου]] με συνολικό σκορ 4-5 (στον πρώτο αγώνα με 3-2 και στον δεύτερο με 1-3)

===Προεδρία Ηλία Ιωαννίδη (1991–1996)===
Στη σεζόν 1990-1991 ο σύλλογος τερμάτισε στην 3η θέση της Β' Εθνικής και κέρδισε εκ νέου την άνοδο στην Α' Εθνική. Τότε δημιουργήθηκε για δεύτερη φορά ΠΑΕ και το πλειοψηφικό πακέτο των μετοχών αγόρασε ο επιχειρηματίας Ηλίας Ιωαννίδης, γνωστός και με το παρατσούκλι «Μάμπο». Η ΠΑΕ Πιερικός παρέμεινε στην Α' Εθνική για δυο χρόνια με μια μέτρια πορεία στη σεζόν 1991-92 τερματίζοντας στην 11η θέση της Α' Εθνικής.

Στην επόμενη σεζόν του 1992-1993 ο σύλλογος τερμάτισε στη 16η θέση της Α' Εθνικής και έτσι υποβιβάστηκε.
Με τον υποβιβασμό στη Β' Εθνική η τιμή της μετοχής της ΠΑΕ Πιερικός έπεσε σχεδόν στο μισό της αξίας της και τότε δημιουργήθηκε το διοικητικό πρόβλημα ξεκινώντας, ουσιαστικά, η παρακμή του Πιερικού. Μετά τον υποβιβασμό ο Η. Ιωαννίδης αποχώρησε από τη διοίκηση και πρόεδρος ανέλαβε ο παλαίμαχος ποδοσφαιριστής του Πιερικού, Πόλυς Σιδηρόπουλος (1994-96). Ο Η. Ιωαννίδης είχε δηλώσει σε όλους ότι δεν χαρίζει τις μετοχές που και τις πιο πολλές τις πουλάει με 50 και 60% πάνω από την ονομαστική τους αξία. Οι παράγοντες που ενδιαφέρονταν να αναλάβουν τη διοίκηση δεν ήταν διατεθειμένοι να δώσουν κάποια χρήματα για τις μετοχές που είχε ο Ιωαννίδης.

Στις [[13 Δεκεμβρίου]] [[1995]] πραγματοποιήθηκε στο γραφείο του δημάρχου Κατερίνης, με την παρουσία μελών του Δ.Σ. της ΠΑΕ Πιερικός, σύσκεψη για να συζητήσουν το διοικητικό και οικονομικό θέμα του Πιερικού. Ο [[Μενέλαος Τερζόπουλος]] μπήκε κατευθείαν στο θέμα που επρόκειτο να συζητηθεί δηλώνοντας:

 '' "Ακούγεται στα στέκια και στα πεζοδρόμια ότι ο δήμος θα λύσει το πρόβλημα του Πιερικού. Αυτό κύριοι δεν έχει καμία βάση και εγώ δεν είμαι διατεθειμένος να δώσω χρήματα των δημοτών της Κατερίνης για τον Πιερικό. Αυτό ξεχάστε το, γιατί δεν στέκει και νομικά. Εκτός αυτού δεν είναι θέμα του δημάρχου αλλά του δημοτικού συμβουλίου".''

Η πρώτη προσπάθεια εξεύρεσης λύσης απέτυχε και στις [[14 Δεκεμβρίου]] [[1995]] ο δήμαρχος Κατερίνης ανέλαβε διαμεσολαβητικό ρόλο μεταξύ Ηλία Ιωαννίδη και ομάδας επιχειρηματιών προκειμένου να αγοράσουν το πακέτο των μετοχών και να βγει ο Πιερικός από το οικονομικό-διοικητικό τέλμα.

Μία δεύτερη ομάδα επιχειρηματιών εξεδήλωσε την επιθυμία να πάρει τις μετοχές και να τις διαθέσει στους φιλάθλους. Ο κάτοχος του πακέτου των μετοχών, Ηλίας Ιωαννίδης δέχθηκε εν μέρει την πρόταση και έκανε τη δική του πρόταση ζητώντας από τους αγοραστές δύο ή τρεις επιταγές που θα έληγαν μετά από δύο χρόνια ώστε να έχει κάποια κατοχύρωση των μετοχών που θα δώσει.

Παρά τις ενέργειες του Δημάρχου, λύση στο πρόβλημα δεν βρέθηκε, και οι προσφυγές απλήρωτων παικτών αλλά και η συσσώρευση χρεών είχαν ήδη ξεκινήσει, με τον μεγαλομέτοχο του Πιερικού να δηλώνει ότι δεν είναι διατεθειμένος να πληρώσει ούτε μια δραχμή φυσικά και τον μισθό των ποδοσφαιριστών για να μην μείνουν οι παίκτες ελεύθεροι επειδή έχει αποχωρήσει από την ΠΑΕ Πιερικός οριστικά και αμετάκλητα, πράγμα που επηρέασε την ομάδα στο αγωνιστικό κομμάτι και τη σεζόν [[Β΄ Εθνική ποδοσφαίρου ανδρών 1995-96|1995-96]] ο Πιερικός τερμάτισε στην τελευταία θέση με μόλις 17 βαθμούς και υποβιβάστηκε στην Γ' Εθνική. Αυτή η χρονιά σηματοδότησε και την έναρξη της παρακμής του συλλόγου.

===Τα “πέτρινα χρόνια” της Δ΄ Εθνικής (2001–2005)===

Ο κύκλος του Πιερικού στη Α Εθνική έκλεισε τον Ιούνιο του 1993. Τρία χρόνια αργότερα, το καλοκαίρι του 1996 υποβιβάζεται στη Γ Εθνική.
Το ξεκίνημα της νέας χιλιετίας (2002-2005) βρήκε τον Πιερικό στην παρακμή της Δ΄ Εθνικής.ή
Την περίοδο 2001-2005 δείχνει εικόνα πλήρους διάλυσης και κατρακυλάει στην Δ’ Εθνική. Εκείνη την περίοδο από τον Πιερικό είχαν φύγει όλοι οι παίκτες, δεν είχε ούτε έναν, πλην ενός μονο δελτίου κι αυτό «ξεχασμένο», του ποδοσφαιριστή Τσιουπλή, ο οποίος υπηρετούσε την στρατιωτική του θητεία στην [[Αλεξανδρούπολη]]. Στα αποδυτήρια και στο τούνελ που τα συνδέει με τον αγωνιστικό χώρο, υπήρχαν φόρμες και ρούχα προπονήσεως που «μουχλιάζανε» πεταμένα. Ο [[Σταύρος Διαμαντόπουλος]] δέχθηκε να αναλάβει την ομάδα μετά απο παράκληση της διοίκησης επειδή ο Πιερικός διαλυόταν. Ήταν η χρονιά που ο Πιερικός κατέβηκε στο πρωτάθλημα της Δ' Εθνικής στο παραπέντε.

Στα πέτρινα αυτά χρόνια του Πιερικού, ο αείμνηστος τοπικός επιχειρηματίας Νικόλαος Ζήσκας διέσωσε το κύρος της ομάδας μένοντας ο μοναδικός χρηματοδότης της, προστατεύοντάς την από την πτώση στο Α' Τοπικό και τον διασυρμό. Από την άλλη, κάποιοι νεαροί, πιστοί φίλοι της ομάδας ακολουθούσαν και στήριζαν τον σύλλογο με θέρμη και παλμό. Στα δύσκολα χρόνια δεν δίστασαν να φωνάξουν «ΠΙΕΡΙΚΟΣ». Ήταν αρκετοί, ήταν τολμηροί, ήταν δυνατοί για να συμπορευτούν με μια ομάδα που, λόγω της μικρής ηλικίας τους, δεν έζησαν μαζί της καμιά χαρά, καμιά μεγάλη στιγμή. Ήταν το μόνο στήριγμα που είχε ο Πιερικός εκείνα τα χρόνια.

Τρεις αγωνιστικές προτού τελειώσει το πρωτάθλημα, ο Νικόλαος Ζήσκας δηλώνει αδυναμία να συνεχίσει και στη Γενική Συνέλευση που ακολούθησε, έθεσε την παραίτησή του. Η Γενική συνέλευση ορίζει πενταμελή διοικούσα επιτροπή με πρόεδρο τον Κυριάκο Καλπακίδη.

Μετά τη λήξη του πρωταθλήματος και επι μήνες γίνεται ένας αγώνας να βρεθεί διαδοχή, και στην τρίτη γενική συνέλευση (δυο άκαρπες) και ύστερα από απαίτηση πολλών μελών τέθηκε το θέμα συγχώνευσης με Νέους Πόρους.

Σ´αυτή την Γ/Σ, παρουσία 200 μελών του συλλόγου, ανακοινώθηκε η διαδικασία εκλογής της νέας διοίκησης με με δύο υποψήφιους, τον Μ. Πέρρο και Διονύση Κωτούλα, όπου μετά το πέρας της ψηφοφορίας προέκυψε η νέα διοίκηση του Μανώλη Πέρρου.

===Προεδρία Γιάννη Ντούμου (2007–2011)===
Το 2006 ο Πιερικός που μόλις «ανάρρωσε» από το πέρασμά του στην Δ' Εθνική, ο τοπικός επιχειρηματίας [[Γιάννης Ντούμος]] μαζί με τον Δημήτρη Ελευθεριάδη, ανέλαβε τον Πιερικό με σκοπό να τον ανεβάσει κατηγορία. Την επόμενη χρονιά, το 2007, ο Πιερικός ανέβηκε στη Β' Εθνική όπου και παρέμεινε μέχρι το 2015.
Στην εξαετή θητεία του Γ. Ντούμου ο Πιερικός είχε μέτρια πορεία με τη διοίκησή του να κάνει προσπάθειες για άνοδο στην Α' Εθνική οι οποίες όμως δεν απέδωσαν, με πολλούς προπονητές να διαδέχονται ο ένας τον άλλον στον πάγκο αλλά και χωρίς γηγενείς παίκτες, καθώς και η προσέλευση του κόσμου στο γήπεδο ήταν απογοητευτική με τα εισιτήρια να πέφτουν κατακόρυφα. Μετά τα παραπάνω, το 2011 οι Γ. Ντούμος και Δ. Ελευθεριάδης αποφάσισαν να αποσυρθούν από τον Πιερικό, μιας και την ίδια χρονιά τα ονόματά τους ενεπλάκησαν στο περίφημο σκάνδαλο [[Σκάνδαλο στημένων αγώνων 2011|Koriopolis]], όπου στον δεύτερο ασκήθηκε ποινική δίωξη αλλά απαλλάχθηκε από όλες τις κατηγορίες με [[βούλευμα]] του [[Δικαστικό Συμβούλιο|Συμβουλίου Εφετών]], καθώς δεν προέκυψαν επαρκή στοιχεία. Στις 3 Ιουνίου 2011 η μεταβίβαση των μετοχών ολοκληρώθηκε περνώντας στη διοίκηση Κώστα Παπαδόπουλου με διακανονισμένες οφειλές στο ΙΚΑ 250.000 ευρώ.

===Προεδρία Κώστα Παπαδόπουλου (2011–2015)===
Τον Ιούνιο του 2011 οι μετοχές της ΠΑΕ Πιερικός πέρασαν στον Κώστα Παπαδόπουλο, δικηγόρο στο επάγγελμα. Στη τετραετή θητεία του Παπαδόπουλου η πορεία του Πιερικού στην [[Β΄ Εθνική ποδοσφαίρου ανδρών|Β' Εθνική]] κυμάνθηκε στα ίδια επίπεδα με αυτή του Γ. Ντούμου (2007-2011) συνεχίζοντας τις ίδιες πρακτικές. Οι επιλογές αλλοδαπών παικτών αμφιβόλου αξιοπιστίας και οι δαπάνες για την απόκτησή τους, η έλλειψη χορηγών, η κακοδιαχείριση αλλά και τα μειωμένα εισιτήρια, έφεραν τον Πιερικό σε δυσμενή θέση τόσο αγωνιστικά όσο και οικονομικά, «χάνοντας το τραίνο» για άνοδο στη [[Super League]].

Ούτε από αυτή την διοίκηση δόθηκε βάρος στην οργάνωση και δημιουργία υποδομών ακολουθώντας το ίδιο μοτίβο της προηγούμενης. Αυτό είχε σαν συνέπεια τα χρέη τα προς εφορία, ΙΚΑ, και προς τρίτους να διπλασιαστούν, οι προσφυγές απλήρωτων παικτών να αυξάνονται και οι ποινές της [[Football League]] (αφαίρεσης βαθμών) λόγω των προσφυγών των απλήρωτων ποδοσφαιριστών να προκαλέσουν την κατάρρευση του Πιερικού και τον υποβιβασμό του στην Γ' Εθνική το 2015.

Η «χαριστική βολή» δόθηκε τον Μάιο του 2015 όπου ο Κώστας Παπαδόπουλος απέσυρε την ομάδα από τα [[Β΄ Εθνική ποδοσφαίρου ανδρών 2014-15#Play off υποβιβασμού - Βόρειος Όμιλος|play-off υποβιβασμού της σεζόν 2014-15]] που συμμετείχε με στόχο την παραμονή, χάνοντας στα «χαρτιά» τα παιχνίδια με τον [[Γ.Α.Σ. Αιγινιακός|Αιγινιακό]] και τον [[Τύρναβος 2005|Τύρναβο]] με σκορ 3-0, λόγω προσφυγής δύο πρώην ποδοσφαιριστών του, του Δημήτρη Ίτσιου και του Χρήστου Ελευθεριάδη 48 ώρες πριν την αναμέτρηση και μάλιστα η προσφυγή του πρώτου αφορούσε το ποσό των 1.000 €. Η [[Football League]] προχώρησε σε ποινή αφαίρεσης 4 βαθμών από τον πίνακα play-off του βορρά για τη μη διεξαγωγή των παιχνιδιών και τη ασυνέπεια στα χρέη στους πρώην ποδοσφαιριστές.

Στα 4 αυτά χρόνια διοίκησης Παπαδόπουλου και βλέποντας όλη αυτή την κατάσταση, οι οπαδοί του Πιερικού απείχαν από το γήπεδο απηυδισμένοι για την κακή αυτή εικόνα του Πιερικού, ενώ ήδη 2 χρόνια πριν, στις 14 Ιουνίου του 2013 βλέποντας αυτή την κατάσταση εξέδωσαν ανακοίνωση εναντίον του διοικητικού ηγέτη του ότι την έχει μετατρέψει σε ουραγό.

Στη γενική συνέλευση που ακολούθησε ο Κώστας Παπαδόπουλος άφησε υπονοούμενα ότι ο ποδοσφαιριστής καθοδηγήθηκε από τον Αιγινιακό, αλλά δεν εξήγησε στα μέλη γιατί δεν πλήρωσε τα 1.000 ευρώ για να αποφύγει η ομάδα της Κατερίνης τον υποβιβασμό.

===Προεδρία Σταύρου Νατσιάβα (2020–2022)===

Με την άνοδο του Πιερικού στη SL2 συστάθηκε νέα ΠΑΕ με πρόεδρο τον Σταύρο Νατσιάβα με την στήριξη του δημάρχου Κατερίνης Κώστα Κουκοδήμου και επί των ημερών των οποίων ο Πιερικός διέγραψε την ακόλουθη πορεία:

Τη σεζόν 2019/2020 ο Πιερικός κατέκτησε το πρωτάθλημα του 3ου Ομίλου του Ερασιτεχνικού Πρωταθλήματος της Γ’ Εθνικής, με Πρόεδρο τον Γαβριήλ Κωνσταντινίδη και Προπονητή τον Σάκη Παπαβασιλείου, από κοινού με τους έτερους επτά πρωταθλητές των επτά ομίλων της κατηγορίας, εκμεταλλευόμενος την ματαίωση των αγώνων μπαράζ ανήλθε απευθείας στην 3η τη τάξη επαγγελματική κατηγορία Football League. Συστάθηκε νέα ΠΑΕ με πρόεδρο τον Σταύρο Νατσιάβα.

Την επόμενη σεζόν 2020/2021 ο Πιερικός κατετάγη 5ος μεταξύ των 10 ομάδων του Βορείου Ομίλου της Football League, με Πρόεδρο της νέας ΠΑΕ τον Σταύρο Νατσιάβα και Προπονητή τον Σάκη Παπαβασιλείου, ο οποίος τρεις αγωνιστικές μετά την έναρξη του πρωταθλήματος αιφνιδίως αντικαταστάθηκε από το δίδυμο προπονητών Μάριου Παναγιώτου και Νίκου Θεοδοσιάδη. Ο Πιερικός παρά την μέτρια επίδοσή του, επωφελούμενος της ενοποίησης των δύο κατώτερων επαγγελματικών κατηγοριών προβιβάστηκε στην αναδιαρθρωμένη Super League 2 (Β’ Εθνική).

Τη σεζόν 2021/2022 ο Πιερικός κατετάγη 14ος μεταξύ 17 ομάδων του Βορείου Ομίλου της Super League 2, με Πρόεδρο της ΠΑΕ τον Σταύρο Νατσιάβα και Προπονητές αρχικά το δίδυμο Μάριου Παναγιώτου – Νίκου Θεοδοσιάδη και στην συνέχεια τον Γιώργο Βαζάκα. Ο Πιερικός με την κακή του απόδοση τερμάτισε ακριβώς κάτω από την ζώνη του υποβιβασμού και επέστρεψε άδοξα στο πρωτάθλημα της Γ’ Εθνικής, για έναν μόλις βαθμό.

==Η παρακμή και τα σοβαρά οικονομικά προβλήματα==
Η παρακμή του Πιερικού ξεκίνησε ουσιαστικά από την πτώση του στη Β' Εθνική το 1993. Έκτοτε άρχισαν και τα προβλήματα, τόσο οικονομικά όσο και αγωνιστικά, διεκδικώντας συνεχώς την άνοδο χωρίς όμως αποτέλεσμα μετρώντας 30 χρόνια μακριά από τη μεγάλη κατηγορία, λόγω του ότι η ομάδα της Κατερίνης δεν είχε ποτέ μεγαλοεπενδυτή (όπως και πολλές ομάδες της επαρχίας), αλλά και επειδή η Πιερία έχει αρχίσει να στερεύει από ταλέντα, τουλάχιστον στον βαθμό που εμφανίζονταν τις δεκαετίες '60, 70' και '80, λόγω έλλειψης οργάνωσης ακαδημιών και οικονομικών προβλημάτων.
 
===Τα χρέη===
Η σημερινή οικονομική κατάσταση της ομάδας είναι τέτοια, ώστε ΙΚΑ και εφορία να έχουν μπλοκάρει το ΑΦΜ του ΣΦΚ Πιερικός λόγω χρεών και να μην μπορεί να πραγματοποιηθεί νόμιμα καμία είσπραξη επίσημα από τον σύλλογο. Χορηγία μεγάλης εταιρίας, όπως αυτές που συνήθως μπαίνουν στα ταμεία συλλόγων από δημόσιους ή ιδιωτικούς μηχανισμούς (ΟΠΑΠ, ΔΕΚΟ, ΑΕ κλπ), κινδυνεύει να κατασχεθεί άμεσα, αφού οι τραπεζικοί λογαριασμοί του συλλόγου είναι δεσμευμένοι, με αποτέλεσμα ο Πιερικός να βρίσκεται σε οικονομικό τέλμα. Η Διοίκηση Γιάννη Ντούμου και Δημήτρη Ελευθεριάδη (2007-2011) δημιούργησε χρέη τα οποία διπλασιάστηκαν από τη μετέπειτα Διοίκηση Κώστα Παπαδόπουλου (2011-2015) και αποτελούν εμπόδιο για την άνοδο στην [[Πρωτάθλημα Ελλάδας ποδοσφαίρου ανδρών|Α' Εθνική]] αφού κανείς δεν αναλαμβάνει να φέρει εις πέρας τη διαδικασία της [[εκκαθάριση]]ς ώστε να απαλλαγεί ο Πιερικός από τα χρέη.

===Το πρόβλημα της εκκαθάρισης===
Στις 27 Αυγούστου του 2015 η ΠΑΕ Πιερικός (σύμφωνα με το άρθρο 111 του Ν. 2725/1999) έχει τεθεί σε καθεστώς εκκαθάρισης. Η εκκαθάριση είναι η εκ των ων ουκ άνευ προϋπόθεση για να πάψουν να ισχύουν τα χρέη του Πιερικού ώστε να προσελκυσθεί επενδυτής και χορηγοί. Όμως, καμία διοίκηση και κανένας κατερινιώτης επιχειρηματίας δεν αναλαμβάνει να τρέξει την εκκαθάριση και να ονοματίσει τα χρέη του Πιερικού σε όλους όσους πέρασαν από τη διοίκηση του Πιερικού τα προηγούμενα χρόνια και δεν τακτοποίησαν τις οφειλές που δημιούργησε ο σύλλογος επι των ημερών τους (πρόεδροι-διευθύνοντες σύμβουλοι), αναλαμβάνοντας την ευθύνη αυτής της χρονοβόρας διαδικασίας ώστε να βγει οριστικά από το οικονομικό αδιέξοδο ο Πιερικός, να αποκτήσει ικανή διοίκηση και να αρχίσει έναν σοβαρό προγραμματισμό και μοντάρισμα της ομάδας που θα τον ανεβάσει στη Β' εθνική.

===Η «λύση» του νέου Α.Φ.Μ.===
Από την πτώση του Πιερικού στην [[Γ΄ Εθνική ποδοσφαίρου ανδρών|Γ΄ Εθνική]] το 2015 και προκειμένου να αποφευχθεί ο «Γολγοθάς» της εκκαθάρισης, τέθηκε ως «λύση» η αλλαγή [[Αριθμός Φορολογικού Μητρώου (Ελλάδα)|Α.Φ.Μ.]] και η συγχώνευση του Πιερικού με άλλες τοπικές ομάδες του νομού, με τα μέλη του Σ.Φ.Κ. Πιερικού να εκφράζουν την έντονη δυσαρέσκειά τους.
	
*Η πρώτη (2004), αφορούσε τη συγχώνευση του Πιερικού με την [[Α.Ε. Ποσειδών Νέων Πόρων]].
*Η δεύτερη, αφορούσε τη συγχώνευση του Πιερικού με τον [[Γ.Α.Σ. Αιγινιακός|Γ.Α.Σ. Αιγινιακό]].
*Η τρίτη, αφορούσε τη συγχώνευση με τον [[Α.Μ.Ε.Σ. Αχιλλέας Νεοκαισάρειας]].
*Η τέταρτη, αφορούσε τη συγχώνευση του Πιερικού με τον Διαγόρα Σεβαστής.
	
Καμία από αυτές δεν πραγματοποιήθηκε. Στην τελευταία, οι φίλαθλοι του Πιερικού «Μελανόλευκοι» αντιτάχθηκαν υπέρ το δέον σε αυτή τη συγχώνευση με τον Διαγόρα Σεβαστής που εξέδωσαν «σκληρή» ανακοίνωση στις τοπικές αθλητικές ιστοσελίδες, με βασικό επιχείρημα ότι ''το «καθαρό ΑΦΜ» είναι ένα επικοινωνιακό τρικ μιας και από μόνο του δεν μπορεί να εγγυηθεί την επιτυχία παρά μόνο να δώσει μια αρχική ώθηση.''

===Το αδιέξοδο===
Χωρίς να διαφαίνεται στον ορίζοντα λύση στο πρόβλημα της εκκαθάρισης, το οποίο αποτελεί τροχοπέδη για οποιονδήποτε πιθανό μελλοντικό επενδυτή, μαζί με το διοικητικό και οικονομικό πρόβλημα που βιώνει ο σύλλογος, δημιουργείται θέμα «αναστολής λειτουργίας» της ομάδας. Στις 15 Μαΐου του 2019 πραγματοποιήθηκε άτυπη Γενική Συνέλευση στο Συνεδριακό Κέντρο Κατερίνης, γνωστό στους κατερινιώτες ως «ΕΚΑΒΗ», όπου ετέθη θέμα παράδοσης της σφραγίδας του συλλόγου στον Δήμο Κατερίνης και αναστολή λειτουργίας της ομάδας, ή ακόμα και διάλυσης του συλλόγου.

===Η κατάσταση σήμερα===
Ο Πιερικός σήμερα είναι μια ομάδα που αγωνίζεται στη [[Β΄ Εθνική ποδοσφαίρου ανδρών|Β΄]] ή τη [[Γ΄ Εθνική ποδοσφαίρου ανδρών|Γ΄ Εθνική]], με ορισμένες αναλαμπές διεκδικεί άνοδο στην πρώτη κατηγορία, αλλά ποτέ δεν τα έχει καταφέρει. Το διοικητικό-οικονομικό πρόβλημα δεν αφήνει τον Πιερικό να βγει από το αδιέξοδο που κυριολεκτικά τον πνίγει και υπάρχει σοβαρός κίνδυνος να επέλθει το τέλος μιας ομάδας που έγραψε μια ξεχωριστή ιστορία στο ελληνικό ποδόσφαιρο και που θεωρείται από τις ομάδες της επαρχίας που τίμησε το επαρχιακό ποδόσφαιρο.
 
Κάποια θετικά βήματα που γίνονται είναι είτε πολύ λίγα είτε σταματούν στη συνέχεια, μια και οι απαιτήσεις των εθνικών πρωταθλημάτων είναι πλέον πολύ αυξημένες, χρειάζονται ακριβές μεταγραφές μιας και η «ποδοσφαιρομάνα» Πιερία δεν βγάζει πλέον εκείνη την ποιότητα των ποδοσφαιριστών που θα στελεχώσουν μία ομάδα για την Α΄ Εθνική, και αν βγάζει, είτε δεν αξιοποιούνται σωστά από τις τελευταίες διοικήσεις, είτε εγκαταλείπουν την πόλη.
 
Στο οικονομικό κομμάτι, κάποιοι λίγοι τοπικοί επιχειρηματίες ενισχύουν την ομάδα οικονομικά με κάποιες μικρές χορηγίες και διαφημίσεις εντός του γηπέδου, ίσα-ίσα για να μπορεί να συμμετέχει η ομάδα στο πρωτάθλημα, οι οποίες όμως δεν είναι αρκετές για να βγει από το αδιέξοδο ο Πιερικός.

===Η απαξίωση των φιλάθλων===
====Αγωνιστική εικόνα====
Τα τελευταία 30 χρόνια, ο Πιερικός έχει χάσει την επαφή με τις αγωνιστικές πρωτιές στο ποδόσφαιρο και ιδιαίτερα τα τελευταία χρόνια ο κατήφορος μοιάζει ατελείωτος. Ένας κατήφορος που έχει απαξιώσει, ίσως όσο ποτέ άλλοτε, την ομάδα της Κατερίνης δίχως εγχώριες επιτυχίες και με σταδιακή εξαφάνιση από τον χάρτη των μεγάλων κατηγοριών.

====Το «άδειο» γήπεδο====
Η προσέλευση των Κατερινιωτών στους αγώνες είναι ελάχιστη έως ανύπαρκτη λόγω των διοικήσεων δίχως όραμα, κακοδιαχείρισης, αλλά και έλλειψης εμπειρίας με άμεσο αντίκτυπο στο αγωνιστικό κομμάτι του συλλόγου το οποίο φθίνει ολοένα «προσφέροντας» κάκιστο θέαμα, αλλά και πρόσωπα στα διοικητικά της ομάδας τα οποία δεν είναι αρεστά στην τοπική κοινωνία της Κατερίνης.

Όλα αυτά έχουν φέρει σε ιστορική ανυποληψία τον σύλλογο από τους φιλάθλους του, φίλαθλων απαιτητικών, οι οποίοι γνωρίζουν την ομάδα του παρελθόντος δεν «καταδέχονται» να τον βλέπουν να αγωνίζεται σε χαμηλές κατηγορίες. Έτσι, η προσέλευση στο γήπεδο είναι μικρή και με λίγα έσοδα του συλλόγου από τα εισιτήρια.

==== Η ανάμνηση ====
Οι παλιοί Κατερινιώτες θυμούνται την ομάδα της δεκαετίας του '60 που έπαιξε [[Κύπελλο Ελλάδος ποδοσφαίρου ανδρών 1962-63#Ο τελικός|τελικό κυπέλλου το 1963]] και έφτασε μια ανάσα από άλλους δυο τελικούς κυπέλλου, μία το [[Κύπελλο Ελλάδος ποδοσφαίρου ανδρών 1963-64#Οι αγώνες (από τη φάση των 32 και μετά)|1964]] και μία το [[Κύπελλο Ελλάδος ποδοσφαίρου ανδρών 1973-74#Οι αγώνες|1974]]. Επίσης, δύο φορές τερμάτισε στην πέμπτη θέση της Α΄ Εθνικής, μία τη σεζόν [[Α΄ Εθνική ποδοσφαίρου ανδρών 1964-1965#Βαθμολογία|1964-65]] και μία στη σεζόν [[Α΄ Εθνική ποδοσφαίρου ανδρών 1967-1968#Βαθμολογία|1967-68]], ενώ μία φορά εκπροσώπησε την Ελλάδα στους [[Βαλκανικό Κύπελλο συλλόγων ποδοσφαίρου#Ελληνικές συμμετοχές|βαλκανικούς αγώνες ποδοσφαίρου το 1969]].

==== Οι νέοι της πόλης ====
Οι νέοι της Κατερίνης δεν έχουν να θυμούνται σχεδόν τίποτα. Το ενδιαφέρον όλης της ποδοσφαιρικής Πιερίας είναι μειωμένο, ίσως επειδή οι «πίκρες» που αισθάνεται, είναι πολύ περισσότερες από τις χαρές και επειδή η προοπτική για κάτι καλύτερο, είναι απλώς ένα όνειρο.

==Αγωνιστική περίοδος 2007-2008==

*Ο Πιερικός ξεκίνησε με συναρπαστικό τρόπο τη σεζόν [[Β΄ Εθνική ποδοσφαίρου ανδρών 2007-08|2007-2008]]. Στην πρώτη αγωνιστική ο Πιερικός κέρδισε την [[Α.Γ.Σ. Καστοριά|Καστοριά]] με 3-0 (μεγαλύτερη νίκη του Πιερικού στη σεζόν) εντός έδρας. Στη δεύτερη αγωνιστική Πιερικός έπαιξε και πάλι στην έδρα του και κέρδισε με 2-1 τον [[Π.Α.Σ. Γιάννινα (ποδόσφαιρο)|ΠΑΣ Γιάννινα]]. Μετά από αυτό ο προπονητής του Πιερικού [[Γιώργος Βαζάκας]] παραιτήθηκε αλλά η ομάδα δεν μπόρεσε να βρει τη φόρμα που είχε στο ξεκίνημά της υπό την καθοδήγηση του Γερμανού προπονητή Τόμας Κοστ.
*Σε αγώνα ενάντια στον [[Α.Σ. Ολυμπιακός Βόλου 1937 (ποδόσφαιρο)|Ολυμπιακό Βόλου]] ο διαιτητής του αγώνα έδειξε συνολικά 9 κίτρινες και 2 κόκκινες κάρτες στους παίκτες του Πιερικού, συν ένα αμφίβολο πέναλτυ υπέρ του [[Α.Σ. Ολυμπιακός Βόλου 1937 (ποδόσφαιρο)|Ολυμπιακού Βόλου]] (αποκρούστηκε από τον τερματοφύλακα του Πιερικού). Παρ'ότι η ομάδα έπαιζε με 9 παίκτες και σχεδόν όλοι τους έχουν κίτρινες κάρτες, ο Πιερικός κατάφερε να κρατήσει το ματς στο 0-0 μέχρι το 68ο λεπτό. Στη συνέχεια, ο διαιτητής Τάσος Σιδηρόπουλος έδωσε ένα αμφίβολο φάουλ, λίγο έξω από την περιοχή του Πιερικού που κατέληξε στα δίχτυα κάνοντας το 1-0. Μετά το 80ο λεπτό 3 παίκτες της Πιερικού βγήκαν έξω από το παιχνίδι ως τραυματίες (Serginho 82 ', Γκαρόζης 84', Καλαμπάκας 89') και ως εκ τούτου ο Πιερικός είχε μόλις 3 παίκτες στο χώρο. Το σφύριγμα της λήξης εγινε στο 89ο λεπτό του παιχνιδιού. Στο τέλος, 48 φάουλ είχαν δοθεί κατά του Πιερικού, ενώ μόνο 8 κατά του [[Α.Σ. Ολυμπιακός Βόλου 1937 (ποδόσφαιρο)|Ολυμπιακού Βόλου]]
*Η πειθαρχική επιτροπή αποφάσισε ότι το παιχνίδι θα έπρεπε να κατοχυρωθεί με νίκη 3-0 υπέρ του [[Α.Σ. Ολυμπιακός Βόλου 1937 (ποδόσφαιρο)|Ολυμπιακού Βόλου]], καθώς και οτι θα έπρεπε να έχουν αφαιρεθεί 3 βαθμοί απο τον Πιερικό. Η απόφασή της αυτή βασίστηκε στο σκεπτικό ότι οι παίκτες του Πιερικού είχαν προσποιηθεί τους τραυματισμούς τους στο παιχνίδι ενάντια στον [[Α.Σ. Ολυμπιακός Βόλου 1937 (ποδόσφαιρο)|Ολυμπιακό Βόλου]].
*Ο Πιερικός αγωνίστηκε μέχρι το τέλος της σεζόν για να αποφύγει τον υποβιβασμό στην Γ' Εθνική και τελικά τα κατάφερε μετά από μια εκτός έδρας νίκη ενάντια [[Ιωνικός Νίκαιας (ποδόσφαιρο)|Ιωνικό]] στην τελευταία αγωνιστική με σκορ 1-0.
*Η ομάδα τερμάτισε τελικά στο πρωτάθλημα στην [[Β΄ Εθνική ποδοσφαίρου ανδρών 2007-08#Βαθμολογία|13η θέση]] (από 18 ομάδες) συγκεντρώνοντας 41 βαθμούς. Η ομάδα σκόραρε 28 γκολ (έχοντας την 3η χειρότερη επίθεση στο πρωτάθλημα) και δέχτηκε 31. Αυτή ήταν και η 3η καλύτερη άμυνα μετά του πρωταθλητή [[Πανσερραϊκός (ποδόσφαιρο)|Πανσερραϊκού]] (δέχθηκε 19 γκολ) και του δευτεραθλητή [[Α.Ο. Θρασύβουλος Φυλής|Θρασύβουλου]] (δέχθηκε 27).

==Η πορεία του στο χρόνο==
=== Η πορεία στην Α΄ Εθνική ===



=== Η πορεία στη Β' Εθνική ===
*Η θέση στη βαθμολογία αφορά στον όμιλο που αγωνίστηκε.


=== Η πορεία στην Γ΄ Εθνική ===
*Η θέση στη βαθμολογία αφορά στον όμιλο που αγωνίστηκε.


=== Η πορεία στην Δ΄ Εθνική ===
*Η θέση στη βαθμολογία αφορά στον όμιλο που αγωνίστηκε.


<sup>1</sup> Το **1961-62** τερμάτισε 1ος στον 8ο όμιλο της [[Β΄ Εθνική ποδοσφαίρου αντρών|Β' εθνικής]] και στη συνέχεια προβιβάστηκε στην [[Ελληνικό πρωτάθλημα ποδοσφαίρου ανδρών|Α' εθνική]] μετά από αγώνες μπαράζ με τους νικητές άλλων ομίλων.
<br><sup>2</sup> Το **1978-79** θεωρήθηκε ένοχος σε απόπειρα δωροδοκίας προς ποδοσφαιριστές της [[Γ.Σ. Νίκη Βόλου|Νίκης Βόλου]], με αποτέλεσμα αρχικά να μηδενιστεί στους εναπομείναντες αγώνες [[Β΄ Εθνική ποδοσφαίρου αντρών|Β' εθνικής]] (στους οποίους συμμετείχε κανονικά) και στη συνέχεια να τιμωρηθεί με υποβιβασμό στη [[Γ΄ Εθνική ποδοσφαίρου αντρών|Γ' εθνική]] (που τότε ονομαζόταν Εθνική Ερασιτεχνική). Ουσιαστικά έχασε 2 κατηγορίες, καθώς βάσει αποτελεσμάτων, ανήλθε στην Α' Εθνική. 
<br><sup>3</sup> Το **2014-15** τερμάτισε στην 8η θέση του 2ου Βόρειου ομίλου, αλλά στις 15 Μαϊου 2015 αποσύρθηκε από τα μπαράζ για παραμονή λόγω χρεών και υποβιβάστηκε στην Γ' Εθνική.
<br><sup>4</sup> Το **2002-03** τερμάτισε 1ος στον 4ο όμιλο της [[Δ΄ Εθνική ποδοσφαίρου αντρών|Δ' εθνικής]], όμως στη συνέχεια δεν κατάφερε να προβιβαστεί στη [[Γ΄ Εθνική ποδοσφαίρου αντρών|Γ' εθνική]] μετά από αγώνες μπαράζ με τους νικητές άλλων ομίλων.

**Οι θέσεις του Πιερικού στα μέχρι τώρα πρωταθλήματα:**

<timeline>
ImageSize = width:1500 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/1961 till:01/07/2025
ScaleMajor = unit:year increment:1 start:1962 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)
  id:bl3 value:oceanblue
  id:bl4 value:red

PlotData= 
  bar:Position width:15 color:white align:center 
  from:01/07/1961 till:01/07/1962  shift:(0,-4) text:1 
  from:01/07/1962 till:01/07/1963  shift:(0,-4) text:9
  from:01/07/1963 till:01/07/1964  shift:(0,-4) text:7
  from:01/07/1964 till:01/07/1965  shift:(0,-4) text:5
  from:01/07/1965 till:01/07/1966  shift:(0,-4) text:8
  from:01/07/1966 till:01/07/1967  shift:(0,-4) text:14
  from:01/07/1967 till:01/07/1968  shift:(0,-4) text:5
  from:01/07/1968 till:01/07/1969  shift:(0,-4) text:9
  from:01/07/1969 till:01/07/1970  shift:(0,-4) text:7
  from:01/07/1970 till:01/07/1971  shift:(0,-4) text:14
  from:01/07/1971 till:01/07/1972  shift:(0,-4) text:16
  from:01/07/1972 till:01/07/1973  shift:(0,-4) text:4
  from:01/07/1973 till:01/07/1974  shift:(0,-4) text:2
  from:01/07/1974 till:01/07/1975  shift:(0,-4) text:1
  from:01/07/1975 till:01/07/1976  shift:(0,-4) text:11
  from:01/07/1976 till:01/07/1977  shift:(0,-4) text:12
  from:01/07/1977 till:01/07/1978  shift:(0,-4) text:11
  from:01/07/1978 till:01/07/1979  shift:(0,-4) text:3
  from:01/07/1979 till:01/07/1980  shift:(0,-4) text:1
  from:01/07/1980 till:01/07/1981  shift:(0,-4) text:2
  from:01/07/1981 till:01/07/1982  shift:(0,-4) text:4
  from:01/07/1982 till:01/07/1983  shift:(0,-4) text:7
  from:01/07/1983 till:01/07/1984  shift:(0,-4) text:2
  from:01/07/1984 till:01/07/1985  shift:(0,-4) text:16
  from:01/07/1985 till:01/07/1986  shift:(0,-4) text:10
  from:01/07/1986 till:01/07/1987  shift:(0,-4) text:9
  from:01/07/1987 till:01/07/1988  shift:(0,-4) text:8
  from:01/07/1988 till:01/07/1989  shift:(0,-4) text:15
  from:01/07/1989 till:01/07/1990  shift:(0,-4) text:14
  from:01/07/1990 till:01/07/1991  shift:(0,-4) text:3
  from:01/07/1991 till:01/07/1992  shift:(0,-4) text:11
  from:01/07/1992 till:01/07/1993  shift:(0,-4) text:16
  from:01/07/1993 till:01/07/1994  shift:(0,-4) text:11
  from:01/07/1994 till:01/07/1995  shift:(0,-4) text:14
  from:01/07/1995 till:01/07/1996  shift:(0,-4) text:18
  from:01/07/1996 till:01/07/1997  shift:(0,-4) text:9
  from:01/07/1997 till:01/07/1998  shift:(0,-4) text:2
  from:01/07/1998 till:01/07/1999  shift:(0,-4) text:10
  from:01/07/1999 till:01/07/2000  shift:(0,-4) text:17
  from:01/07/2000 till:01/07/2001  shift:(0,-4) text:17

  from:01/07/2001 till:01/07/2002  shift:(0,-4) text:6
  from:01/07/2002 till:01/07/2003  shift:(0,-4) text:1
  from:01/07/2003 till:01/07/2004  shift:(0,-4) text:3
  from:01/07/2004 till:01/07/2005  shift:(0,-4) text:1
  from:01/07/2005 till:01/07/2006  shift:(0,-4) text:7
  from:01/07/2006 till:01/07/2007  shift:(0,-4) text:1
  from:01/07/2007 till:01/07/2008  shift:(0,-4) text:13
  from:01/07/2008 till:01/07/2009  shift:(0,-4) text:10
  from:01/07/2009 till:01/07/2010  shift:(0,-4) text:6
  from:01/07/2010 till:01/07/2011  shift:(0,-4) text:9
  from:01/07/2011 till:01/07/2012  shift:(0,-4) text:8
  from:01/07/2012 till:01/07/2013  shift:(0,-4) text:19
  from:01/07/2013 till:01/07/2014  shift:(0,-4) text:11
  from:01/07/2014 till:01/07/2015  shift:(0,-4) text:8
  from:01/07/2015 till:01/07/2016  shift:(0,-4) text:5
  from:01/07/2016 till:01/07/2017  shift:(0,-4) text:10
  from:01/07/2017 till:01/07/2018  shift:(0,-4) text:6
  from:01/07/2018 till:01/07/2019  shift:(0,-4) text:7
  from:01/07/2019 till:01/07/2020  shift:(0,-4) text:1
  from:01/07/2020 till:01/07/2021  shift:(0,-4) text:5
  from:01/07/2021 till:01/07/2022  shift:(0,-4) text:14
  from:01/07/2022 till:01/07/2023  shift:(0,-4) text:5
  from:01/07/2023 till:01/07/2024  shift:(0,-4) text:5
  from:01/07/2024 till:01/07/2025  shift:(0,-4) text:2
  from:01/07/1961 till:01/07/1962  color:bl2  shift:(0,13)  text: "[[Β΄ Εθνική ποδοσφαίρου ανδρών|Β']]"
  from:01/07/1962 till:01/07/1972  color:bl3  shift:(0,13)  text: "[[Πρωτάθλημα Ελλάδας ποδοσφαίρου ανδρών|Α΄Εθνική]]"
  from:01/07/1972 till:01/07/1975  color:bl2  shift:(0,13)  text: "B'"
  from:01/07/1975 till:01/07/1978  color:bl3  shift:(0,13)  text: "Α'"
  from:01/07/1978 till:01/07/1979  color:bl2  shift:(0,13)  text: "B'"
  from:01/07/1979 till:01/07/1980  color:bl1  shift:(0,13)  text: "[[Γ΄ Εθνική ποδοσφαίρου ανδρών|Γ']]"
  from:01/07/1980 till:01/07/1984  color:bl2  shift:(0,13)  text: "B'"
  from:01/07/1984 till:01/07/1985  color:bl3  shift:(0,13)  text: "[[Πρωτάθλημα Ελλάδας ποδοσφαίρου ανδρών|Α']]"
  from:01/07/1985 till:01/07/1991  color:bl2  shift:(0,13)  text: "[[Β΄ Εθνική ποδοσφαίρου ανδρών|Β΄Εθνική]]"
  from:01/07/1991 till:01/07/1993  color:bl3  shift:(0,13)  text: "[[Πρωτάθλημα Ελλάδας ποδοσφαίρου ανδρών|Α']]"
  from:01/07/1993 till:01/07/1996  color:bl2  shift:(0,13)  text: "B'"
  from:01/07/1996 till:01/07/1998  color:bl1  shift:(0,13)  text: "Γ'"
  from:01/07/1998 till:01/07/2000  color:bl2  shift:(0,13)  text: "B'"
  from:01/07/2000 till:01/07/2001  color:bl1  shift:(0,13)  text: "Γ'"
  from:01/07/2001 till:01/07/2005  color:bl4  shift:(0,13)  text: "Δ'"
  from:01/07/2005 till:01/07/2007  color:bl1  shift:(0,13)  text: "Γ'"
  from:01/07/2007 till:01/07/2015  color:bl2  shift:(0,13)  text: "[[Β΄ Εθνική ποδοσφαίρου ανδρών|Β΄Εθνική]]"
  from:01/07/2015 till:01/07/2019  color:bl1  shift:(0,13)  text: "Γ'"
  from:01/07/2019 till:01/07/2020  color:bl4  shift:(0,13)  text: "Γ'"
  from:01/07/2020 till:01/07/2021  color:bl1  shift:(0,13)  text: "FL"
  from:01/07/2021 till:01/07/2022  color:bl2  shift:(0,13)  text: "SL2"
  from:01/07/2022 till:01/07/2025  color:bl1  shift:(0,13)  text: "[[Γ΄ Εθνική ποδοσφαίρου ανδρών|Γ']]"
</timeline>

==Η πορεία του στο Κύπελλο Ελλάδας==
===Τελικός 1963===

Το 1963 ο Πιερικός, δυο μόλις χρόνια μετά την ίδρυσή του από τη συγχώνευση [[Μέγας Αλέξανδρος Κατερίνης|Μ. Αλεξάνδρου]] και [[Γ.Α.Σ. Όλυμπος Κατερίνης|Ολύμπου]], αγωνίστηκε στον τελικό του Κυπέλλου με τον Ολυμπιακό, στις 18 Ιουλίου.

Για πρώτη και μοναδική φορά ως τώρα στην ιστορία του ο Πιερικός, αντιμετωπίζοντας στον ημιτελικό τον [[Π.Α.Σ. Αβέρωφ|Αβέρωφ Ιωαννίνων]] όπου και κέρδισε με σκορ **4-0**, έφτασε στον τελικό [[Κύπελλο Ελλάδος ποδοσφαίρου ανδρών 1962-63|Κυπέλλου Ελλάδος]] αντιμετωπίζοντας αυτή τη φορά τον [[Ολυμπιακός Σ.Φ.Π. (ποδόσφαιρο)|Ολυμπιακό]]. Στον άλλον ημιτελικό ο Ολυμπιακός κέρδισε τον Άρη (1-1 κανονική διάρκεια) με σκορ **2-5** στην παράταση. Αυτός ήταν ο πρώτος νυχτερινός τελικός κυπέλλου στην ιστορία του θεσμού ο οποίος διεξήχθη στο [[Γήπεδο Απόστολος Νικολαΐδης|γήπεδο της Λεωφόρου Αλεξάνδρας]] υπό το φως των προβολέων, όπου η ομάδα του Πειραιά έφτασε στην κατάκτησή του με νίκη 3-0 επί του Πιερικού.

Το πρώτο ημίχρονο έληξε με σκορ **2-0** με σκόρερ τους [[Κώστας Πολυχρονίου|Πολυχρονίου]] στο 28' και [[Αριστείδης Παπάζογλου|Παπάζογλου]] στο 38'. Το τρίτο τέρμα, που διαμόρφωσε και το τελικό αποτέλεσμα **3-0**, σημειώθηκε από τον [[Γιώργος Σιδέρης|Σιδέρη]] στο 65', με νικητή και κυπελλούχο Ελλάδος 1963 τον Ολυμπιακό.

Το τελικό 3-0 δεν ανταποκρινόταν στην εικόνα της αναμέτρησης με τον Πιερικό να στέκεται πολύ καλά απέναντι στους Πειραιώτες, στον πρώτο τελικό που διεξήχθη βράδυ υπό το φως των προβολέων, γεγονός που ήταν πρωτόγνωρο για τους Κατερινιώτες που δεν ήταν συνηθισμένοι σε τέτοιες συνθήκες σε αντίθεση με τους ερυθρόλευκους που είχαν αγωνιστεί αρκετές φορές με προβολείς.

Τον τελικό διαιτήτευσε ο Ελβετός [[Ότμαρ Χούμπερ]] την Πέμπτη 18 Ιουλίου του 1963 και είχε 25.000 θεατές.
Με τον αγώνα αυτό τελείωσε η αγωνιστική περίοδος, που χαρακτηρίζεται επιτυχής για τον Πιερικό, αφού στη δεύτερη μόλις χρονιά της ύπαρξής του, κατάφερε να τερματίσει ένατος στο πρωτάθλημα και να φτάσει στον τελικό του Κυπέλλου Ελλάδος.

===Ημιτελικός 1964===

Το 1964 ο Πιερικός, την επόμενη χρόνια μετά τον τελικό του 1963, συνχέχισε την καλή πορία του στον θεσμό φτάνοντας στον ημιτελικό του Κυπέλλου Ελλάδος όπου αγωνίστηκε με την Α.Ε.Κ., στις 17 Ιουνίου. 
Ο Πιερικός ηττήθηκε με σκορ **1-3** μέσα στην Κατερίνη. Το πρώτο ημίχρονο έληξε με σκορ **0-2** με σκόρερ τους [[Μίμης Παπαϊωάννου|Παπαϊωάννου]] να σκοράρει πολύ νωρίς στο 2' και του [[Κώστας Νεστορίδης|Νεστορίδη]] στην εκπνοή του πρώτου ημιχρόνου, στο 45' αλλά και στο 76'. Ο Πιερικός κατάφερε να μειώσει στο 85' με τον Αμανατίδη, τέρμα που διαμόρφωσε και το τελικό αποτέλεσμα **1-3** με νικήτρια την Α.Ε.Κ..

Στον άλλον ημιτελικό την ίδια μέρα, Παναθηναϊκός και Ολυμπιακός συγκρούονταν στη Λεωφόρο Αλεξάνδρας. Επειτα από υπερβολικά χαμένες ευκαιρίες εκατέρωθεν, οι φίλαθλοι υποψιάστηκαν ότι ο αγώνας ήταν στημένος, οργήστηκαν και εισέβαλαν στον αγωνιστικό χώρο στο 116’ κι έτσι ο ημιτελικός αυτός δεν έληξε ποτέ λόγω σοβαρότατων επεισοδίων. Η ΑΕΚ με τη νίκη της επί του Πιερικού  αναδείχθηκε κυπελλούχος εκείνης της χρονιάς χωρίς τελικό αλλά και χωρίς απονομή..

Τον ημιτελικό Πιερικός-Α.Ε.Κ. διαιτήτευσε ο Ελβετός Μπούχελι την Τετάρτη 17 Ιουνίου 1964 μέσα στην Κατερίνη και είχε 5.000 θεατές.

===Ημιτελικός 1974===

Ο Πιερικός φτάνει ξανά, για τρίτη φορά στην ιστορία του στον θεσμό, στον ημιτελικό Κυπέλλου Ελλάδος, αντιμετωπίζοντας ως γηπεδούχος (τυπικά) τον [[Πανθεσσαλονίκειος Αθλητικός Όμιλος Κωνσταντινουπολιτών|Π.Α.Ο.Κ.]] στο [[Εθνικό Καυτανζόγλειο Στάδιο|Καυτανζόγλειο Στάδιο]], στις [[8 Μαΐου]] [[1974]].

Η λήξη του αγώνα όμως άφησε τον Πιερικό με πολλά παράπονα από τον διαιτητή Τσανακλίδη. Οι Κατερινιώτες υποστήριξαν, ότι τους ακυρώθηκε κανονικό γκολ του Μυτιληναίου, με το οποίο θα προηγούνταν **1-0**, το γκολ όμως δεν μέτρησε και ο ΠΑΟΚ προκρίθηκε κερδίζοντας **0-1** με γκολ του [[Σταύρος Σαράφης|Σταύρου Σαράφη]], το οποίο όμως σύμφωνα με τους ανθρώπους του Πιερικού ήταν από αντικανονική θέση και οι Κατερινιώτες έμειναν εκτός τελικού.

Η μεγάλη πίκρα από εκείνον τον αποκλεισμό αφορά τις ελπίδες, που θα είχε ο Πιερικός να αγωνιστεί για πρώτη φορά στην ιστορία του σε ευρωπαϊκή διοργάνωση, μιας και στον τελικό θα αντιμετώπιζε τον πρωταθλητή Ολυμπιακό κι έτσι είτε ως κυπελλούχος, είτε ως φιναλίστ του τελικού θα είχε μία θέση στο ευρωπαϊκό ποδόσφαιρο την ερχόμενη σεζόν, στιγμή που θα αποτελούσε αναμφίβολα την πιο χρυσή σελίδα στην ιστορία του.

Το παιχνίδι έγινε κάτω από βροχόπτωση και οι φιλοξενούμενοι στο πρώτο 45λεπτο, αν και η κατοχή της μπάλας ήταν μοιρασμένη, κατέγραψαν 8 τελικές προσπάθειες, έναντι μόλις 2 του ΠΑΟΚ.

Τον ημιτελικό Πιερικός-ΠΑΟΚ διαιτήτευσε ο Τσανακλίδης της [[Ένωση Ποδοσφαιρικών Σωματείων Καβάλας|ΕΠΣ Καβάλας]] την Τετάρτη 8 Μαΐου 1974 στο [[Εθνικό Καυτανζόγλειο Στάδιο|Καυτανζόγλειο Στάδιο]] και είχε 3.000 θεατές.

==Χρώματα και έμβλημα==
Τα χρώματα του Πιερικού είναι το λευκό και ως δεύτερο βοηθητικό το μέλαν μαύρο. Το έμβλημα του συλλόγου είναι ο Φοίνικας, σύμβολο που συνδέεται με την αναγέννηση της ομάδας μετά τη συγχώνευση, αν και δεν χρησιμοποιήθηκε ποτέ πάνω στη φανέλα και προτιμήθηκε το γράμμα **Π**. Με το πέρασμα του χρόνου, το έμβλημα του Πιερικού έχει υποστεί διάφορες τροποποιήσεις.

=== Εμφάνιση ===
Ο Πιερικός πάντα φορούσε ολόλευκες φανέλες, λευκά σορτσάκια και λευκές κάλτσες. Λίγες είναι οι εξαιρέσεις που ο ρουχισμός της ομάδας άλλαξε. Στα πρώτα χρόνια του συλλόγου, 1961 - 1964, φορέθηκε λευκή φανέλα με χαρακτηριστικό τον πολύ ανοιχτό τύπου **V** γιακά, ενώ κάτι τέτοιο δεν συνέβη και στα επόμενα χρόνια. Τα σχέδια πάντα ήταν απλά, είτε με απλές λευκές φανέλες με μαύρο περιλαίμιο, ποδόγυρο και τελείωμα μανικιών στα άκρα, είτε με μονόχρωμες φανέλες με τρεις μαύρες ρίγες στους ώμους και στα πλαϊνά. Τη δεκαετία του 2010 δημιουργήθηκαν διάφορες εμφανίσεις και τα σχέδια εκμοντερνίζονται συχνά με πρωτότυπες δημιουργίες.

==== Κύρια αμφίεση ====






==== Εναλλακτική αμφίεση ====






=== Έμβλημα ===
Το αυθεντικό λογότυπο του Πιερικού είναι ο ''αναγεννώμενος εκ της τέφρας Φοίνιξ'', ο οποίος συμβολίζει τη γέννηση της νέας ομάδας μετά τη συγχώνευση του ''Μ. Αλέξανδου'' και του ''Όλυμπου''. Με το πέρασμα του χρόνου, το έμβλημα του Πιερικού έχει υποστεί διάφορες τροποποιήσεις με κυρίαρχο στοιχείο του εμβλήματος το γράμμα [[πι]]. 
 
<gallery class="float-right" widths="130" heights="130">
Pierikos 70's logo.svg|Δεκαετία 1970 <small>(Δεν χρησιμοποιήθηκε ποτέ) </small>
Pierikos 90's logo.svg|Δεκαετία 1990
Pierikos' Classic Logo.svg|Το κλασσικό έγκυκλο **Π** που χρησιμοποιήθηκε διαχρονικά
Σύνδεσμος Φιλάθλων Κατερίνης Πιερικός.svg|2015–σήμερα
</gallery>

=== Επωνυμία ===
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας ([[Ποδοσφαιρική Ανώνυμη Εταιρεία|ΠΑΕ]]) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**Πιερικός Π.Α.Ε.**» (1984–1985 & 1991–2001)
* «**Σ.Φ.Κ. Πιερικός Π.Α.Ε.**» (2007–2015)
* «**Σ.Φ.Κ. Πιερικός 1961 Π.Α.Ε.**» (2020–2022)

==Διακεκριμένοι ποδοσφαιριστές==
===Ποδοσφαιριστές του Πιερικού που χρίστηκαν διεθνείς=== 
Οι παίκτες που χρίστηκαν διεθνείς ενώσω φορούσαν τη φανέλα του Πιερικού.



*Γιώργος Κεφαλίδης
*[[Γιάννης Χριστοφορίδης]]
*Ντίνος Καμπάς

*Νίκος Πανταζής
*Νίκος Καλαμπάκας
*[[Λάκης Παπαϊωάννου]]

*[[Γιώργος Κωστίκος]]
*Αστέριος Γιώτσας 


===Άλλοι ποδοσφαιριστές===


*Βαγγέλης Δρανδάκης
*Πόλυς Φουλίδης
*Θόδωρος Κιζίρογλου
*Γιάννης Φελεκίδης
*Ευάγγελος Καραφουλίδης
*Νάκος Μυστακίδης
*Γιάννης Γιαννούλης
*Δημήτρης Λιάπης
*Δημήτρης Μυτιληναίος 
*Γιάννης Μίσκος
*Κώστας Μπίκας
*Γιάννης Αδαμόπουλος

*Θωμάς Δεληγιάννης
*[[Ανδρέας Αναγνώστου]]
*[[Γιώργος Μαυρομουστακίδης]]
*[[Μπάμπης Μουστακίδης]]
*Χάρης Αμανατίδης
*Μίροσλαβ Σιμόνοβιτς 
*[[Μπάμπης Ξανθόπουλος]] 
*[[Θωμάς Κυπαρίσσης]]
*Τάσος Αναστασιάδης
*Χρήστος Τσιρίκας
*[[Σταύρος Διαμαντόπουλος]]
*Νίκος Κουρουζίδης

*[[Κώστας Κωνσταντινίδης]] 
*[[Γιάνεζ Πάτε]]
*Μπόγκο Ραγκέλοβιτς
*Ρομπέρτο Παλίσκα 
*Γιάννης Συμεωνίδης
*Διονύσης Χασιώτης
*Δημήτρης Ζαβαντίας
*Ηλίας Κουλιανόπουλος
*Αβραάμ Τερζόπουλος
*[[Αλέκος Κωστίκος]]
*Πόλυς Σιδηρόπουλος
*Κώστας Ορφανίδης


*Ο Νίκος Καλαμπάκας παραμένει μεχρι και σήμερα ο πρώτος σκόρερ στην ιστορία του Πιερικού με 91 τέρματα, ενώ ο Γιάννης Αδαμόπουλος είναι μεχρι και σήμερα ο παίκτης με τις περισσότερες συμμετοχές που έφτασαν τις 381.




=== Κορυφαίοι σε συμμετοχές Α΄ Εθνικής ===
Οι πρώτοι σε συμμετοχές στην Α' Εθνική



=== Πρώτοι σκόρερ στην Α΄ Εθνική ===
Οι πρώτοι σκόρερ στην Α' Εθνική.




* Συμμετοχές και γκολ αφορούν μόνο στο πρωτάθλημα Α΄ κατηγορίας και δεν προσμετρώνται τα αντίστοιχα για το κύπελλο Ελλάδας και τις ευρωπαϊκές διοργανώσεις.

===Παίκτες που έγιναν προπονητές===
Από την ίδρυση του Συλλόγου έως σήμερα έχουν φορέσει τη φανέλα του Πιερικού σε επίσημο αγώνα 614 παίκτες.
Οι 25 εξ'αυτών έχουν καθίσει στον πάγκο του Πιερικού και ως προπονητές.



==Διατελέσαντες Προπονητές==


===Διακεκριμένοι προπονητές===


* [[Λούκας Αουρέντνικ]]
* [[Ρούντολφ Ιλόφσκι]]
* [[Αλέξι Πέτροβιτς]]
* [[Πάνος Μάρκοβιτς]]
* [[Ντέζο Μπούτζακ]]

* [[Γιώργος Φοιρός]]
* [[Γιάννης Μαντζουράκης]]
* [[Νίκος Αλέφαντος]]
* [[Κώστας Καραπατής]]
* [[Γιάννης Κόλλιας]]

* [[Μάκης Κατσαβάκης]]
* [[Σταύρος Διαμαντόπουλος]]
* [[Σούλης Παπαδόπουλος]]
* [[Γιώργος Χατζάρας]]
* [[Χρήστος Αρχοντίδης]]


==Ιστορικά Πρόσωπα==
**Έως το 1979 τα αναφερόμενα πρόσωπα διετέλεσαν πρόεδροι συνολικά του σωματείου.**

===Θεόδωρος Χατζόγλου===
Ο Θεόδωρος Ν. Χατζόγλου (1914 – 1979), καπνέμπορος στο επάγγελμα, υπήρξε ιστορικός παράγοντας στην ιστορία των ολόλευκων, διοικητικός ηγέτης του [[Μέγας Αλέξανδρος Κατερίνης|Μ. Αλεξάνδρου]], ένας εκ των πρωτεργατών της ιδέας της συνένωσης και συνιδρυτής του Πιερικού. Άνθρώπος με έντονη, πολυεπίπεδη κοινωνική δράση και προσφορά στην [[Κατερίνη]] και την [[Πιερία]] ευρύτερα. Ως διοικητικός ηγέτης του Μ. Αλεξάνδρου, υπήρξε ένας εκ των εμπνευστών της γέννησης του Πιερικού το 1961 και με συντονισμένες ενέργειες και κυρίως μέσα από τις επαφές που πραγματοποίησε με τα μέλη του [[Γ.Α.Σ. Όλυμπος Κατερίνης|Ολύμπου]], συνέβαλε στην επίτευξη της ένωσης. Διοίκησε τον Πιερικό για μία δεκαετία, άλλοτε από την θέση του Προέδρου κι άλλοτε ως απλό Μέλος. Επί των ημερών του ο Πιερικός γνώρισε τις πιο ένδοξες στιγμές της Ιστορίας του.

Γεννήθηκε το 1914 στην [[Σαμψούντα]] του Πόντου και ακολούθησε την μοίρα χιλιάδων Ποντίων οι οποίοι υπέστησαν τα δεινά του ξεριζωμού και της προσφυγιάς. Μετά τις σπουδές του στην [[Οικονομικό Πανεπιστήμιο Αθηνών|Ανωτάτη Εμπορική Αθηνών]] κι αφού ολοκλήρωσε την στρατιωτική του θητεία σε μια πολύ δύσκολη περίοδο για την Ελλάδα με πολέμους και κατοχή, ασχολήθηκε στις αρχές της δεκαετίας του 50' με το παραδοσιακό του αντικείμενο, το καπνεμπόριο. Απεβίωσε το 1979.

===Χασσάν Μπεκτάς===
Ο Χασσάν Ρ. Μπεκτάς (1925 – 2006), Ιατρός χειρουργός στο επάγγελμα, ήταν επίσης ένας εκ των εμπνευστών της συνένωσης και συνιδρυτής του Πιερικού, διετέλεσε πρόεδρος του Πιερικού, όντας παράγοντας και παλαιότερα του [[Γ.Α.Σ. Όλυμπος Κατερίνης|Ολύμπου]]. Επί των ημερών του ο Πιερικός είχε από τις καλύτερες πορίες της Ιστορίας του.

Γεννήθηκε το 1925 στην [[Κατερίνη]] και λειτουργούσε ιδιωτική κλινική. Απεφοίτησε απο την [[Εθνικό και Καποδιστριακό Πανεπιστήμιο Αθηνών|Ιατρική Σχολή του Πανεπιστημίου Αθηνών]] το 1956 και ήσκησε την ιατρική ως χειρουργός επι 33 έτη, όπου συνταξιοδοτήθηκε το 1989. Απεβίωσε το 2006.

=== Ζαχαρίας Μυστακίδης ===
Ο Ζαχαρίας Μυστακίδης (1928-2020), συνδέθηκε για πρώτη φορά με τον νεοφώτιστο τότε Πιερικό της Α’ Εθνικής το καλοκαίρι του 1962, αναλαμβάνοντας το πόστο του Γενικού Αρχηγού της ομάδας. Έκτοτε και για μια ολόκληρη εικοσαετία επέδειξε μεγάλη αφοσίωση, ενεργώντας πάντοτε προς το συμφέρον του Συλλόγου, γεγονός που τον ανέδειξε ως έναν από του ισχυρότερους παράγοντες του Ελληνικού ποδοσφαίρου της δεκαετίας του ’70.

Ο Ζαχαρίας Μυστακίδης υπήρξε Πρόεδρος του «ΣΦΚ Πιερικός» σε διαφορετικές περιόδους. Η πρώτη από αυτές ήταν την περίοδο από 16/6/1976, όταν διαδέχτηκε τον Νίκο Γκοτζαμανίδη, έως 4/7/1978, όταν παρέδωσε την θέση του στον Ηλία Παντελιάδη. Επί της συγκεκριμένης Προεδρίας του, ο Πιερικός διεκδικεί τον τίτλο της ποιοτικότερης ομάδας στην 60χρονη Ιστορία του.

Στην 2η θητεία στις 11/8/1981 διαδέχτηκε τον Λεωνίδα Τσιρόπουλο, σε μια πολύ κρίσιμη για τον σύλλογο αγωνιστική περίοδο, ενώ στις 2/2/1982 παραχώρησε την θέση του στον Παναγιώτη Σαββίδη.

Απεβίωσε τον Σεπτέμβριο του 2020.


**Από το 1979 και μετά, τα αναφερόμενα πρόσωπα διετέλεσαν πρόεδροι συνολικά της ΠΑΕ.**

===Ευάγγελος Μήτρας===
Ο Ευάγγελος Μήτρας χρημάτισε πρόεδρος της νεοσυσταθείσας ΠΑΕ Πιερικός από το 1985 ως το 1986, παραδίδοντας την προεδρία του αθλητικού σωματείου (ερασιτέχνη Πιερικό) στον Γιάννη Φελεκίδη.

===Ηλίας Ιωαννίδης===
Ο Ηλίας Ιωαννίδης διετέλεσε επί σειρά ετών μεγαλομέτοχος και διοικητικός ηγέτης του Πιερικού (1991-93) οδηγώντας την ομάδα της Κατερίνης στην Α’ Εθνική το 1991 και μαζί με τον Γ. Φελεκίδη απετέλεσαν κορυφαίο δίδυμο ποδοσφαιρικών παραγόντων. Ήταν μια τεράστια παραγοντική προσωπικότητα που μεγαλούργησε με τον Πιερικό τον και συνέχισε να στηρίζει ακόμη και μετά την αποχώρησή του από τα διοικητικά.
Ο Ιωαννίδης (γνωστός με το παρατσούκλι «Μάμπο») ήταν επιχειρηματίας νυχτερινών κέντρων τα οποία άφησαν εποχή, όπως η «Μέδουσα» και ο «Ζυγός» στην Αθήνα.

Απεβίωσε το 2024.

== Διατελέσαντες πρόεδροι ==


===[[Ποδοσφαιρική Ανώνυμη Εταιρεία|Π.Α.Ε.]] Πιερικός (1979 - σήμερα)===



===[[Σύνδεσμος Φιλάθλων Κατερίνης Πιερικός|Σ.Φ.Κ. Πιερικός]] (1961 - σήμερα)===



== Διακρίσεις ==
* **1963**: Φιναλίστ [[Κύπελλο Ελλάδος ποδοσφαίρου αντρών|Κυπέλλου Ελλάδος]]
* **1965**: [[Α΄ Εθνική ποδοσφαίρου αντρών 1964-1965|5η θέση]] στην [[Ελληνικό πρωτάθλημα ποδοσφαίρου ανδρών|Α΄Εθνική]]
* **1968**: [[Α΄Εθνική ποδοσφαίρου αντρών 1967-1968|5η θέση]] στην [[Ελληνικό πρωτάθλημα ποδοσφαίρου ανδρών|Α΄Εθνική]]

== Ύμνος ==



Τα τραγούδια που έχουν γραφτεί για τον Πιερικό στην πολύχρονη ιστορία του είναι δύο. Ένα από αυτά επικράτησε ως ύμνος της ομάδας. 
Ο μακροβιότερος και σημερινός επίσημος ύμνος του συλλόγου είναι το ''"Πιερικέ, Πιερικέ, αήττητέ μου αητέ"''. Το τραγούδι αυτό γράφτηκε το 1966 από τον Μπάμπη Φωτιάδη, μελοποιήθηκε από τον ίδιο και πρωτοτραγουδήθηκε από τον Πιεριέα Δημήτρη Σαρηγιαννίδη με δεύτερη φωνή την Μαίρη Μαυρουδή το 1966, σε studio της εταιρείας Festival Records της Ομόνοιας σε ρυθμό 2/4 [[Αλέγκρο]].
Ο συνθέτης πλήρωσε στο στούντιο εκείνη την εποχή εννιά χιλιάδες δραχμές, για τριακόσια αντίγραφα του δίσκου, τα οποία πούλησε προς τριάντα [[Δραχμή|δραχμές]] με σκοπό να βγάλει τα έξοδα. Ο δίσκος βινυλίου των 45 στροφών κυκλοφόρησε την ίδια χρονιά και μέρος των δίσκων αγόρασαν οι φίλαθλοι του Πιερικού που εργαζόταν στην [[Στουτγκάρδη]] της [[Γερμανία]]ς.

Ο Μπάμπης Φωτιάδης, με καταγωγή από τον  [[Κούκος Πιερίας|Κούκο Πιερίας]], έγραψε το τραγούδι σε στιγμές έμπνευσης σε ηλικία μόλις 17 ετών. Λάτρευε την ομάδα της Κατερίνης, θαύμαζε τον  ποδοσφαιριστή, [[Πολυχρόνης Φουλίδης|Πολυχρόνη Φουλίδη]] και επιθυμούσε να αγωνιστεί στην ολόλευκη ενδεκάδα. Όμως, λόγω της νυχτερινής του εργασίας ο τότε προπονητής του Πιερικού [[Ντέζο Μπούντζακ]] του είπε χαρακτηριστικά: ''«Μπάμπη, ή …μπουζούκι, ή μπάλα»'' και έτσι ο συνθέτης δεν έγινε ποτέ παίκτης του Πιερικού. Ο Μπάμπης Φωτιάδης γεννήθηκε το 1948 στον [[Κούκος Πιερίας|Κούκο Πιερίας]], ήταν μόνιμος κάτοικος [[Λάρισα]]ς απο τις αρχές της δεκαετίας του 70, υπήρξε μαθητής του [[Χάρης Λεμονόπουλος|Χάρη Λεμονόπουλου]] και είχε τρία παιδιά. Απεβίωσε στις 10 Σεπτεμβρίου του 2025 σε ηλικία 77 ετών.

Το 1971 κυκλοφόρησε ένας δίσκος των 45 στροφών με τον ύμνο της Α.Ε.Κ. στη μία πλευρά (**side A**) και τον ύμνο του Πιερικού στην άλλη (**side B**). Ερμηνευτής, στιχουργός και συνθέτης εμφανίζεται όμως αυτή την φορά ο Σπύρος Μαυροφτάς, σύμφωνα με την δικογραφική KERAVNOPHONE του Κυριάκου Κεραυνού.

Ο  δεύτερος ύμνος που γράφτηκε για τον Πιερικό, ήταν ο Ποντιακός: ''"Πιερικέ εσέν ευλόγησεν η Αγία Αικατερίνη"'', από τον λυράρη Θέμη Προβατίδη.

Το 2021, μετά από πρόταση του πρώην διοικητικού παράγοντα του Πιερικού, Δημήτρη Αδαμόπουλου, στο καλλιτεχνικό δίδυμο των στιχουργού-μουσικοσυνθέτη, Αρτ Κυδωνάκη και μουσικού-τραγουδιστή Φώτη Μήλιου του συγκροτήματος «ΕΡΩΣ ΕΛΛΑΣ» διασκεύασαν τον αρχικό ύμνο με προσθήκη χορωδιών, ώστε να γίνει ο νέος ύμνος της ομάδας, χωρίς όμως την αναμενόμενη απήχηση στους οπαδούς.

Την ίδια ημέρα της δημοσίευσης του «νέου ύμνου» στο διαδίκτυο, το γραφείο Τύπου του Σ.Φ.Κ. ΠΙΕΡΙΚΟΣ εξέδωσε ανακοίνωση για τον διασκευασμένο ύμνο μιλώντας για αυτόβουλη ενέργεια η οποία δεν έλαβε ποτέ έγκριση από το Δ.Σ. και ως εκ τούτου, ο επίσημος Πιερικός δεν αναγνωρίζει τον… «ανανεωμένο» ύμνο.

==Τρέχουσα σύνθεση==
	

	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
=== Δανεικοί ===
	
	
	

	
	
=== Επιτελεία ===
	
.
	
	

	
	
Όλοι  ελληνικής υπηκοότητας.

== Εγκαταστάσεις ==
=== Στάδιο ===


Από το 1961 η έδρα του Πιερικού είναι το ''Α' Δημοτικό Αθλητικό Κέντρο Δήμου Κατερίνης'' (πρώην Εθνικό Στάδιο Κατερίνης) στη περιοχή ''Εθνικού Σταδίου'' της Κατερίνης. Το γήπεδο κτίστηκε την προαναφερθείσα χρονιά και ανακαινίστηκε τη διετία 2007-09 με σκοπό να εκσυγχρονιστεί ώστε να αντεπεξέρχεται στις σύγχρονες απαιτήσεις. Στο πλαίσιο ανακαίνισης ανακατασκευάστηκαν τα αποδυτήρια, τοποθετήθηκε στέγαστρο στη δυτική κερκίδα, προστέθηκαν προβολείς για τους νυχτερινούς αγώνες και, τέλος, τοποθετήθηκαν καθίσματα τα οποία όμως μείωσαν τη χωρητικότητα του γηπέδου απο 7.000 σε 5.000 θεατές.

**Ρεκόρ εισιτηρίων στο Πρωτάθλημα'''
* Πιερικός - Άρης (12.000) (8/2/1970)

### Προπονητικός χώρος
Ο Πιερικός δεν διαθέτει προπονητικό κέντρο και χρησιμοποιεί το βοηθητικό γήπεδο που βρίσκεται απέναντι από το Α' ΔΑΚ και είναι ιδιοκτησίας του Δήμου Κατερίνης. Πρόκειται για έναν βοηθητικό χώρο που αποτελείται από τρία γήπεδα με φυσικό χλοοτάπητα και ένα κτίριο στην άκρη του χώρου το οποίο φιλοξενεί γραφεία προπονητών, τα αποδυτήρια των ποδοσφαιριστών και μια μικρή αίθουσα η οποία λειτουργεί ως ιατρείο. Το βοηθητικό γήπεδο φιλοξενούσε εκτός της πρώτης ομάδας και τις ομάδες υποδομών.

### Γραφεία
Τα γραφεία του Πιερικού στεγάζονται στον χώρο του Α΄ Δ.Α.Κ. Κατερίνης.

## Παραπομπές


## Εξωτερικοί σύνδεσμοι
* 
* 

Κατηγορία:Πιερικός Σ.Φ.Κ.
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961